qundao/data-zh-poetry huggingface dataset:
遗侄淑卿香方偈
作者：耶律楚材
朝代：金
体裁：偈颂

我有一香香，秘之不敢说。心生种种法生，心灭种种法灭。退身一念未生前，此是真香太奇绝。邪神恶鬼永沈踪，外道天魔皆胸裂。
遗龙冈鹿尾二绝
作者：耶律楚材
朝代：金

秋水清声忽变商，龙冈曾遗二山羊。今年祗奉诗三首，为报先生鹿尾浆。去岁山羊酬过价，今年鹿尾不值钱。龙冈药物都竭底，只得髯翁诗数篇。
遗龙冈鹿尾二绝·其一
作者：耶律楚材
朝代：金
体裁：七言绝句

秋水清声忽变商，龙冈曾遗二山羊。今年祗奉诗三首，为报先生鹿尾浆。
遗龙冈鹿尾二绝·其二
作者：耶律楚材
朝代：金
体裁：七言绝句

去岁山羊酬过价，今年鹿尾不值钱。龙冈药物都竭底，只得髯翁诗数篇。
邦瑞乞访亲因用其韵
作者：耶律楚材
朝代：金
体裁：七言律诗

干戈扰扰战交侵，一纸安书值万金。凡子生还愁未解，萱堂仙去恨尤深。涕零倚木西风怨，肠断闻铃夜雨淋。养老送终真有憾，号天如割望云心。
邳州重修宣圣庙疏
作者：耶律楚材
朝代：金
体裁：七言绝句

宣尼万古帝王师，可叹荆榛没古祠。重整庠宫阐文教，颙观日月再明时。
邵薛村道士陈公求诗
作者：耶律楚材
朝代：金
体裁：七言律诗

玄言圣祖五千言，不说飞升不说仙。烧药炼丹全是妄，吞霞服气苟延年。须知三教皆同道，可信重玄也似禅。趋破异端何足慕，纷纷皆是野狐涎。
醉义歌
作者：耶律楚材
朝代：金
体裁：古风

晓来雨霁日苍凉，枕帏摇曳西风香。困眠未足正展转，儿童来报今重阳。吟儿苍苍浑塞色，容怀衮衮皆吾乡。敛衾默坐思往事，天涯三载空悲伤。正是幽人叹幽独，东邻携酒来茅屋。怜予病窜伶仃愁，自言新酿秋泉曲。凌晨未盥三两卮，旋酌连斟折栏菊。我本清癯酒户低，羁怀开拓何其速。愁肠解结千万重，高谈几笑吟秋风。遥望无何风色好，飘飘渐远尘寰中。渊明笑问斥逐事，谪仙遥指华胥宫。华胥咫尺尚未及，人间万事纷纷空。一器才空开一器，宿酲未解人先醉。携樽挈榼近花前，折花顾影聊相戏。生平岂无同道徒，海角天涯我遐弃。我爱南村农丈人，山溪幽隐潜修真。老病犹耽黑甜味，古风清远途犹迍。喧嚣避遁岩麓僻，幽闲放旷云泉滨。旋舂新黍爨香饭，一樽浊酒呼予频。欣然命驾匆匆去，漠漠霜天行古路。穿村迤逦入中门，老幼仓忙不宁处。丈人迎立瓦杯寒，老母自供山果醋。扶携齐唱雅声清，酬酢温语如甘澍。谓予绿鬓犹可需，谢渠黄发勤相谕。随分穷秋摇酒卮，席边篱畔花无数。巨觥深斝新词催，闲诗古语玄关开。开怀嘱酒谢予意，村家不弃来相陪。适遇今年东鄙阜，黍稷馨香栖畎亩。相邀斗酒不浃旬，爱君萧散真良友。我酬一语白丈人，解释羁愁感黄耇。请君举盏无言他，与君却唱醉义歌。风云不与世荣别，石火又异人生何。荣利傥来岂苟得，穷通夙定徒奔波。梁冀跋扈德何在，仲尼削迹名终多。古来此事元如是，毕竟思量何怪此。争如终日且开樽，驾酒乘杯醉乡里。醉中佳趣欲告君，至乐无形难说似。泰山载斲为深杯，长河酿酒斟酌之。迷人愁客世无数，呼来搯耳充罚卮。一杯愁思初消铄，两盏迷魂成勿药。尔后连浇三五卮，千愁万恨风蓬落。胸中渐得春气和，腮边不觉衰颜却。四时为驭驰太虚，二曜为轮辗空廓。须臾纵辔入无何，自然汝我融真乐。陶陶一任玉山颓，藉地为茵天作幕。丈人我语真非真，真兮此外何足云。丈人我语君听否，听则利名何足有？问君何事徒劬劳，此何为卑彼岂高。蜃楼日出寻变灭，云峰风起难坚牢。芥纳须弥亦闲事，谁知大海吞鸿毛。梦里蝴蝶勿云假，庄周觉亦非真者。以指喻指指成虚，马喻马兮马非马。天地犹一马，万物一指同。胡为一指分彼此，胡为一马奔西东。人之富贵我富贵，我之贫困非予穷。三界惟心更无物，世中物我成融通。君不见千年之松化仙客，节妇登山身变石。木魂石质既我同，有情于我何瑕隙。自料吾身非我身，电光兴废重相隔。农丈人千头万绪几时休，举觞酩酊忘形迹。
释奠
作者：耶律楚材
朝代：金
体裁：七言律诗

多士云奔奠上下，释迦遗像亦行城。旌幢错落休迷色，钟磬铿锵岂在声。宣父素心施有政，能仁深意契无生。儒流释子无相讽，礼乐因缘尽假名。
重修宣圣庙疏
作者：耶律楚材
朝代：金
体裁：七言绝句

精蓝道观已重新，独有庠宫尚垝垣。试问中州士君子，谁人不出仲尼门。
除戎堂二首
作者：耶律楚材
朝代：金

除戎堂主震威名，一扫尘氛消未萌。不出户庭成庙算，折冲樽俎有奇兵。何须公瑾长江险，安用蒙恬万里城。坐镇大河兵偃息，居延不复塞尘惊。除戎厅事筑城阿，烽火平安师旅和。远胜长城欺李绩，徒标铜柱笑伏波。服心不用七擒策，禦侮何劳三箭歌。高枕幽窗无一事，西人不敢牧长河。
除戎堂二首·其一
作者：耶律楚材
朝代：金
体裁：七言律诗

除戎堂主震威名，一扫尘氛消未萌。不出户庭成庙算，折冲樽俎有奇兵。何须公瑾长江险，安用蒙恬万里城。坐镇大河兵偃息，居延不复塞尘惊。
除戎堂二首·其二
作者：耶律楚材
朝代：金
体裁：七言律诗

除戎厅事筑城阿，烽火平安师旅和。远胜长城欺李绩，徒标铜柱笑伏波。服心不用七擒策，禦侮何劳三箭歌。高枕幽窗无一事，西人不敢牧长河。
雪轩老人邦杰久不惠书作诗怨之
作者：耶律楚材
朝代：金
体裁：七言律诗

当时倾盖便忘年，别后春风五度迁。万里西行愁似海，千山东望远如天。不闻旧信传梅岭，试道新诗怨雪轩。更上危楼一回首，朝云深处是燕然。
非熊兄弟饯予之燕再用振之韵
作者：耶律楚材
朝代：金
体裁：七言律诗

艺逢知己敢相呈，几夜论文喜气生。笔阵我甘三舍退，诗坛君使四筵惊。公初倾盖冬将半，予拟乘轺岁欲更。特与幽人助行色，一声寒角隔烟鸣。
题古并覃公秀野园
作者：耶律楚材
朝代：金
体裁：七言绝句

流水潜穿屋下篱，青山屋上数峰奇。佳园已有温公句，何必裘公更写诗。
题寒江接舫图
作者：耶律楚材
朝代：金

一派潇湘万里山，閒骑冻？照江天。风帆雪棹知多少，认取华亭没底船。
题寒江接舫图
作者：耶律楚材
朝代：金
体裁：七言绝句

一派潇湘万里山，閒骑冻�照江天。风帆雪棹知多少，认取华亭没底船。
题寒江接舫图
作者：耶律楚材
朝代：金
体裁：七言绝句

一派潇湘万里山，閒骑冻𩤸照江天。风帆雪棹知多少，认取华亭没底船。
题平阳刘子宁玄珠堂
作者：耶律楚材
朝代：金
体裁：七言绝句

玄珠失却已多时，纵使离娄枉用眉。谁识这些关捩子，再三捞漉始应知。
题平阳李君实吟醉轩
作者：耶律楚材
朝代：金
体裁：七言律诗

古晋君实世所知，幽轩佳号两相宜。长鲸海量嫌甜酒，彩笔天才笑小诗。七步赋成文灿烂，千钟不惜锦淋漓。何当杖屦游平水，得预君家吟醉时。
题平阳李君实此君轩
作者：耶律楚材
朝代：金
体裁：七言律诗

环榻森森荫好凉，此君风味讵能忘。虚心悄悄生来劲，直节亭亭老更刚。虽与蓬蒿均雨露，本同松菊傲风霜。主人雅志元堪尚，物以群分类以方。
题庞居士阴德图
作者：耶律楚材
朝代：金
体裁：七言绝句

易易难难各一机，非难非易亦新奇。若将三句分优劣，露挂灯笼暗皱眉。
题张道人扇二首
作者：耶律楚材
朝代：金

谁裁云扇缀春棕，招引微凉枉费工。何似踏开真境界，普天匝地起清风。真空境界本如如，病眼生花认画图。至道绝形刚着面，太虚无面更添须。
题张道人扇二首·其一
作者：耶律楚材
朝代：金
体裁：七言绝句

谁裁云扇缀春棕，招引微凉枉费工。何似踏开真境界，普天匝地起清风。
题张道人扇二首·其二
作者：耶律楚材
朝代：金
体裁：七言绝句

真空境界本如如，病眼生花认画图。至道绝形刚着面，太虚无面更添须。
题志公图
作者：耶律楚材
朝代：金
体裁：七言绝句

昔传难貌志公真，我道斯言尚未亲。刹刹尘尘无处避，丹青也是本来人。
题新居壁
作者：耶律楚材
朝代：金
体裁：七言绝句

旧隐西山五亩宫，和林新院典刑同。此斋唤醒当年梦，白昼谁知是梦中。
题昭上人松菊堂
作者：耶律楚材
朝代：金
体裁：七言绝句

晴烟苍节出墙青，斜日黄华隔槛明。松菊尚存归未得，湛然真个太憨生。
题西庵归一堂
作者：耶律楚材
朝代：金
体裁：七言律诗

三圣真元本自同，随时应物立宗风。道儒表里明坟典，佛祖权宜透色空。曲士寡闻能异议，达人大观解相融。长沙赖有莲峰掌，一拨江河尽入东。
题西庵所藏佛牙二首
作者：耶律楚材
朝代：金

殷勤敬礼辟支牙，缘在西庵居士家。午夜飞光惊晓月，六时腾焰灿朝霞。一番顶带因初结，七转生天果不差。庸士执方犹未信，防风安得骨专车。旃檀奁里贮灵牙，来自中天尊者家。瑩色冷夺秋夜月，真光明射晚晴霞。本同舍利元无别，疑是金刚事有差。犹忆广长舌左右，咀嚼风雨震雷车。
题西庵所藏佛牙二首·其一
作者：耶律楚材
朝代：金
体裁：七言律诗

殷勤敬礼辟支牙，缘在西庵居士家。午夜飞光惊晓月，六时腾焰灿朝霞。一番顶带因初结，七转生天果不差。庸士执方犹未信，防风安得骨专车。
题西庵所藏佛牙二首·其二
作者：耶律楚材
朝代：金

旃檀奁里贮灵牙，来自中天尊者家。瑩色冷夺秋夜月，真光明射晚晴霞。本同舍利元无别，疑是金刚事有差。犹忆广长舌左右，咀嚼风雨震雷车。
题西庵所藏佛牙二首·其二
作者：耶律楚材
朝代：金
体裁：七言律诗

旃檀奁里贮灵牙，来自中天尊者家。莹色冷夺秋夜月，真光明射晚晴霞。本同舍利元无别，疑是金刚事有差。犹忆广长舌左右，咀嚼风雨震雷车。
题黄山墨竹便面
作者：耶律楚材
朝代：金
体裁：七言绝句

黄山落笔露全机，底个团圞太崛奇。点破本来真面目，何妨节外更生枝。
题黄梅出山图
作者：耶律楚材
朝代：金
体裁：七言绝句

佛祖不识山中主，良材可惜遭斤斧。肩担明月过前峰，一时忘却曹溪语。
鹧鸪天·花界倾颓事已迁
作者：耶律楚材
朝代：金

花界倾颓事已迁，
浩歌遥望意茫然。
江山王气空千劫，
桃李春风又一年。
横翠嶂，架寒烟。
野花平碧怨啼鹃。
不知何限人间梦，
并触沈思到酒边？
鹧鸪天·题七真洞
作者：耶律楚材
朝代：金
体裁：词

花草倾颓事已迁。浩歌遥望意茫然。江山王气空千劫，桃李春风又一年。横翠嶂，架寒烟。野花平碧怨啼鹃。不知何限人间梦，并触沉思到酒边。
鹿尾
作者：耶律楚材
朝代：金
体裁：七言律诗

銮舆秋狝猎南冈，鹿尾分甘赐尚方。浓色殷殷红玉髓，微香馥馥紫琼浆。韭花酷辣同葱薤，芥屑差辛类桂姜。何似毡根蘸浓液，邀将诗客大家尝。
黄龙三关颂 其一 我手何似佛手
作者：耶律楚材
朝代：金
体裁：七言绝句

称头斤两须端的，短少毫釐不可欺。函关辨认合同券，未肯轻轻放过伊。
黄龙三关颂 其三 如何是上座生缘
作者：耶律楚材
朝代：金
体裁：七言绝句

只打野盘无寺宿，不供糊口趁村斋。上户莫桩虚物力，僧司无得错推排。
黄龙三关颂 其二 我脚何似驴脚
作者：耶律楚材
朝代：金
体裁：七言绝句

行令如同车脚圆，你三文后我三钱。直饶道底分明是，也是当年鹦鹉禅。
黄龙三关颂·我手何似佛手
作者：耶律楚材
朝代：金

称头斤两须端的，短少毫釐不可欺。函关辨认合同券，未肯轻轻放过伊。行令如同车脚圆，你三文后我三钱。直饶道底分明是，也是当年鹦鹉禅。只打野盘无寺宿，不供糊口趁村斋。上户莫桩虚物力，僧司无得错推排。
鼓琴
作者：耶律楚材
朝代：金

宴息穹庐中，饱食无用心。读书费目力，苦思嫌哦吟。樗蒲近博徒，围棋杀机深。洞箫耗余气，？筑恶郑音。呼童炷梅魂，索我春雷琴。何止销我忧，还能禁邪淫。正席设棐几，危坐独整襟。寻徽促玉轸，调弦思沈沈。清声鸣鹤鸾，古意锵石金。秋水洗尘耳，秋风振高林。清兴腾八表，成连何必寻。弦指忽两忘，世事如商参。泥涂视富贵，昼夜等古今。湛然有幽居，祗在闾山阴。茅亭绕流泉，松竹幽森森。携琴当老此，归去投吾簪。
鼓琴
作者：耶律楚材
朝代：金
体裁：古风

宴息穹庐中，饱食无用心。读书费目力，苦思嫌哦吟。樗蒲近博徒，围棋杀机深。洞箫耗余气，�筑恶郑音。呼童炷梅魂，索我春雷琴。何止销我忧，还能禁邪淫。正席设棐几，危坐独整襟。寻徽促玉轸，调弦思沈沈。清声鸣鹤鸾，古意锵石金。秋水洗尘耳，秋风振高林。清兴腾八表，成连何必寻。弦指忽两忘，世事如商参。泥涂视富贵，昼夜等古今。湛然有幽居，祗在闾山阴。茅亭绕流泉，松竹幽森森。携琴当老此，归去投吾簪。
鼓琴
作者：耶律楚材
朝代：金
体裁：古风

宴息穹庐中，饱食无用心。读书费目力，苦思嫌哦吟。樗蒲近博徒，围棋杀机深。洞箫耗余气，𥱧筑恶郑音。呼童炷梅魂，索我春雷琴。何止销我忧，还能禁邪淫。正席设棐几，危坐独整襟。寻徽促玉轸，调弦思沈沈。清声鸣鹤鸾，古意锵石金。秋水洗尘耳，秋风振高林。清兴腾八表，成连何必寻。弦指忽两忘，世事如商参。泥涂视富贵，昼夜等古今。湛然有幽居，祗在闾山阴。茅亭绕流泉，松竹幽森森。携琴当老此，归去投吾簪。
游延祚寺用前人韵·其一
作者：胡光谦
朝代：金
体裁：七言律诗

精蓝并构每攀游，接翠连香为少留。墙外果悬红带日，堂前松偃老经秋。羡君利禄身非恋，笑我云山志未酬。欲学高眠林下客，万缘销尽更何求。
游延祚寺用前人韵·其二
作者：胡光谦
朝代：金
体裁：七言律诗

路入西郊背晓曦，给孤园近景霏微。光摇三界金绳动，声飏双林玉磬飞。龙过山阴拖翠霭，僧眠溪影弄寒晖。群公已约开莲社，只恐陶潜未肯依。
阙题
作者：胡汲
朝代：金

休笑参军靴不袜，休嗟门客食无鱼。燕鸿来去端谁使，鹏鴳逍遥本自如。潦倒渊明三径菊，荒唐惠子五车书。古人淡里求真味，身外纷华不羡渠。
挽姚仲纯
作者：胥持国
朝代：金
体裁：七言律诗

山东夫子老河东，谁与先生臭味同。早岁遽辞名宦里，百年长乐圣贤中。醉轩风月千秋恨，蜗室樽罍一梦空。白玉楼成人不见，空馀乡泪托东风。
送弟恒作州
作者：胥鼎
朝代：金
体裁：五言排律

男子四方志，人生五马荣。君恩何以报，民政不宜轻。御物当存恕，存心要尽诚。勿矜新号令，姑守旧章程。敛暴单贫困，囚淹狡伪萌。慈柔难禁暴，苛急必伤生。东郡吾将老，西陲敌未平。一生能几别，四事果难并。方此对床乐，怆然分袂惊。荒诗何足记，聊写弟兄情。
阮郎归·寄李都运有之
作者：胥鼎
朝代：金

人情冷暖共高低。疏慵非所宜。老夫碌碌本无机。閒教造物疑。形木槁，鬓丝垂。山林先有期。故人只道挂冠迟。此心应不知。
阮郎归·寄李都运有之
作者：胥鼎
朝代：金
体裁：词

人情冷暖共高低。疏慵非所宜。老夫碌碌本无机。闲教造物疑。形木槁，鬓丝垂。山林先有期。故人只道挂冠迟。此心应不知。
赠韶山退堂聪和尚
作者：范中
朝代：金

郎当舞袖少年场，线索机关似郭郎。今日棚前閒袖手，却从鼓笛看人忙。
和高子初梅
作者：范墀
朝代：金

春风也自惜流光，只放寒梅一树芳。玉粉更妆前夜雪，口脂犹注昔年香。江湖昨梦谁同记，诗酒风流岂易忘。东阁何郎未全老，花枝休笑鬓丝长。
中秋对月
作者：萧贡
朝代：金

去年中秋客神京，露坐举杯邀月明。今年还对去年月，北风黄草辽西城。年年月色长清好，只有悲秋人易老。儿童不解忆长安，歌舞团圞绕翁媪。人生宦游真可怜，不知何处度明年。预愁老罢废诗酒，负此冰玉秋婵娟。我生万事随缘耳，居自无忧行亦喜。君不见杜子闺中只独看，鄜州寂寞千山里。
临泉道中
作者：萧贡
朝代：金

半世事行役，兹游初未经。峡门迷白昼，岭脊上青冥。涧曲莓苔滑，松盘雾雨溟。登危人局蹐，涉险马竛竮。落日留行客，投鞭得驿亭。短墙明积雪，破屋漏疏星。羌笛谁三弄，羁怀强一听。葭芦知不远，河外数峰青。
乐府崔生
作者：萧贡
朝代：金

徽门昼暖柳啼鸦，兰閤窗深月照纱。腰素轻盈珠衱稳，鬓云松乱玉钗斜。春风一去空陈迹，暮雨三生只当家。自倚广平肠似石，不妨绮语赋梅花。
保德州天桥
作者：萧贡
朝代：金

郁郁风云入壮怀，天潢飞下碧崔嵬。两崖偪侧无十步，万顷逡巡纳一杯。溅沫纷纷跳乱雹，怒涛殷殷转晴雷。曾闻电火鱼烧尾，会趁桃花涨水来。
假梅
作者：萧贡
朝代：金

绿窗娇小似梅人，素手东风巧思新。鸾尾剪裁千颗雪，蜂脾点缀一家春。长教客枕生幽思，不逐林花委路尘。莫道去非诗破的，兔毫那解写花真。
古采莲曲
作者：萧贡
朝代：金

洋洋长江水，渺渺涨平湖。田田青茄荷，艳艳红芙蕖。酣酣斜日外，苒苒凉风馀。茜茜谁家子，袅袅二八初。两两并轻舟，笑笑相招呼。悠悠波上鸳，泼泼蒲中鱼。采采不盈手，依依欲何如。
后赵
作者：萧贡
朝代：金

拟伦人物指高光，可笑枭雏不自量。正使成名皆竖子，英雄也未到君行。
君马白
作者：萧贡
朝代：金

我马瘦，君马肥，我马虺隤君马飞。彫鞍宝校锦障泥，向风振迅长鸣嘶。一朝计落路傍儿，铜鬲为椁薪为衣。瘦马虽瘦骨骼奇，古人相马遗毛皮，千金一顾会有期。
寄答张维中
作者：萧贡
朝代：金

北辕千里赴陪都，日觉还家计愈疏。人事浮云千变化，宦途平地几崎岖。青山有约长回首，白发无情忽满梳。赖有同年老兄弟，相思时寄数行书。
岢岚
作者：萧贡
朝代：金

岢岚地势横三汊，河朔城墉挂一箕。紫塞高连寒日短，黄榆落尽长年悲。
悲长平
作者：萧贡
朝代：金

秦兵伏甲武安西，赵将非材战士携。千里阵云沉晓日，万家屋瓦震秋鼙。哀缠朽骨天应泣，怨入空山鸟不栖。百战区区竟何得，阿房烟草亦凄迷。
拟回文四首
作者：萧贡
朝代：金

春波绿处归鸿过，夜月明时飞鹊愁。人去附书将恨寄，莫山云断倚高楼。楼上却来楼下待，晚窗春尽断回肠。愁人有说嫌人问，泪洒新诗埽墨香。风幌半萦香篆细，碧窗斜影月笼纱。红灯夜对愁魂梦，老尽春庭满树花。萋萋碧草连天远，杳杳行人几日回。凄雨晚凉空坐久，泪妆残晕湿红腮。
拟回文四首·其一
作者：萧贡
朝代：金

春波绿处归鸿过，夜月明时飞鹊愁。人去附书将恨寄，莫山云断倚高楼。
拟回文四首·其三
作者：萧贡
朝代：金

风幌半萦香篆细，碧窗斜影月笼纱。红灯夜对愁魂梦，老尽春庭满树花。
拟回文四首·其二
作者：萧贡
朝代：金

楼上却来楼下待，晚窗春尽断回肠。愁人有说嫌人问，泪洒新诗埽墨香。
拟回文四首·其四
作者：萧贡
朝代：金

萋萋碧草连天远，杳杳行人几日回。凄雨晚凉空坐久，泪妆残晕湿红腮。
按部道中二首
作者：萧贡
朝代：金

窟野河津水没腰，管岑官路雪封条。一年乐事能多少，强半光阴马上消。寒城睥睨插山隅，秋半霜风塞草枯。月转谯楼天未晓，角声吹彻小单于。
按部道中二首·其一
作者：萧贡
朝代：金

窟野河津水没腰，管岑官路雪封条。一年乐事能多少，强半光阴马上消。
按部道中二首·其二
作者：萧贡
朝代：金

寒城睥睨插山隅，秋半霜风塞草枯。月转谯楼天未晓，角声吹彻小单于。
族兄才卿下第后赴宜禄酒官以诗寄之
作者：萧贡
朝代：金

久期老距擅文埸，命压人头可得忙。两脚尘泥官业晚，十年灯火夜窗凉。霜添老叶山梨紫，雨浥寒花野菊香。南北相望无百里，几时尊酒涴离肠。
日观峰
作者：萧贡
朝代：金

半夜东风搅邓林，三山银阙杳沉沉。洪波万里兼天涌，一点金乌出海心。
杨侯画晋公临江赏梅乐天与鸟窠禅师汎舟谈玄不顾而去戏为一绝以代晋公招乐天同饮云
作者：萧贡
朝代：金

明妆冷蕊两清新，面缬浮光数爵频。？拭风前寒鼻液，快来同醉雪中春。
杨侯画晋公临江赏梅乐天与鸟窠禅师汎舟谈玄不顾而去戏为一绝以代晋公招乐天同饮云
作者：萧贡
朝代：金
体裁：七言绝句

明妆冷蕊两清新，面缬浮光数爵频。𢪛拭风前寒鼻液，快来同醉雪中春。
梨花
作者：萧贡
朝代：金

丰姿閒淡洗妆慵，眉绿轻颦秀韵重。香惹梦魂云漠漠，光摇溪馆月溶溶。陈家乐府歌琼树，妃子春愁惨玉容。安得能诗韩吏部，郭西同去醉千钟。
楚歌
作者：萧贡
朝代：金

沙丘车过亡明镜，人头畜鸣自贤圣。阿房殿里醉宫娃，赵高手中持国柄。群雄云扰荡山东，邯郸却堕秦围中。项王一战动天地，诸侯膝行趋下风。割裂河山建侯国，天下畏威心不服。只贪衣绣荣楚猴，岂识金刀得秦鹿。楚歌一夜四面发，泣别虞姬歌数阕。残兵牢落似晨星，独骑凌兢踏寒月。乌江渡口方唤船，五侯追奔已江边。苦道天亡非战罪，剑化壮气成飞烟。君王雄武古无比，独无仁义谁相济。向能忠计资范增，未必汉家能卜世。谷城东头土一丘，悠悠遗恨何年休。
汉歌
作者：萧贡
朝代：金

华阴双璧传山鬼，报道明年祖龙死。草间豪杰伺天时，攘袖抚衿争欲起。丛祠篝火妖狐语，夥涉为王张大楚。南公旧有三户谣，东井新看五星聚。中原茫茫走秦鹿，天遣沛公兴白屋。大蛇斩断素灵号，蚩尤祭罢朱旗矗。朅来扶义入关中，恩结人心帝道隆。秦法烦苛犹一洗，项王剽悍何劳攻。三杰相须立人纪，四老仍来安太子。已令陆贾说诗书，更诏孙通制仪礼。阿翁着手规摹远，独恨儿孙读城旦。王纯霸杂宁不知，不是不知知已晚。
渭南县斋秋雨
作者：萧贡
朝代：金

穴床撑拄小窗前，一点青灯照不眠。檐溜淙琤风淅沥，嫩凉如水夜如年。
灵石县
作者：萧贡
朝代：金

古道行人少，荒城乱石侵。天横机素直，河入土囊深。涧近云长润，山高日易沈。田翁乐丰岁，歌笑下崎嵚。
真容院
作者：萧贡
朝代：金

魔宫佛界等空虚，此理何曾属有无。直向台山始相见，可中还有二文殊。
米元章大字卷
作者：萧贡
朝代：金

颜杨死去谁补处，米狂笔力未可涯。追摹古人得高趣，别出新意成一家。老蛟？云肉倔强，枯树渍雪冰楂牙。九原裴说如可作，应有新诗三叹嗟。
米元章大字卷
作者：萧贡
朝代：金
体裁：古风

颜杨死去谁补处，米狂笔力未可涯。追摹古人得高趣，别出新意成一家。老蛟𩥇云肉倔强，枯树渍雪冰楂牙。九原裴说如可作，应有新诗三叹嗟。
自感
作者：萧贡
朝代：金

形骸付与甄陶外，祸福难防倚伏前。孔雀若知牛有角，应须忍渴过寒泉。
荒田拟白乐天
作者：萧贡
朝代：金

荒田几岁阙人耕，欲种糜荞趁晚晴。急手剪除荆与棘，一科才了十科生。
读火山莹禅师诗卷
作者：萧贡
朝代：金
体裁：七言绝句

长短都归一梦中，身前身后两无穷。李憕信士今如在，定向江湖访泽公。
陈宫词
作者：萧贡
朝代：金

三阁花深白昼迷，酒催狎客赋宫词。管弦散落春风外，一曲金钗两鬓垂。
雒阳
作者：萧贡
朝代：金

西来洛水绕崧高，野店荒村换市朝。董卓搜牢连数月，郭威夯市又三朝。劫灰深掘终难尽，鬼火争然忽自消。千古兴亡几春梦，只将閒话付渔樵。
自临洮还
作者：董师中
朝代：金

临潭仍是汉家城，积石相望十驿程。西略河源东并海，此身何地不经行。
临终诗四首·其一
作者：董文甫
朝代：金

无情丧主没钱僧，送上城南无事人。捡尽传灯无尽录，更无公案遮番新。
临终诗四首·其三
作者：董文甫
朝代：金

白发三千丈，红尘六十年。只今无见在，虚费草鞋钱。
临终诗四首·其三
作者：董文甫
朝代：金

白发三千丈，红尘六十年。只今无见在，虚费草鞋钱。无情丧主没钱僧，送上城南无事人。捡尽传灯无尽录，更无公案遮番新。
临终诗四首·其二
作者：董文甫
朝代：金

生有地，死有处，万牛不能移一步。一轮明月印天心，此是渠侬住处住。
临终诗四首·其四
作者：董文甫
朝代：金

今古一轮月，分明印碧霄。门门蟾影到，处处桂香飘。不起眼中晕，何劳指上标。真空浑照破，归去杖头挑。
审是堂
作者：董文甫
朝代：金

按剑人人骇夜光，蜀鸡合道胜鸾凰。飞蛾可是无分别，直道油灯是太阳。
文中子续经
作者：董文甫
朝代：金

纷纷述作史才雄，听似秋来百草虫。不是春雷轰蛰窟，蚓蛇会得化成龙。
昼眠
作者：董文甫
朝代：金

庄周先我复天真，化蝶飞来管领春。我亦庄周周亦蝶，不知若个是真身。
秋夜
作者：董文甫
朝代：金

见即如无炉上雪，淡而有味水中盐。齐行定慧千灯焰，净识乾坤一镜奁。
一剪梅送？登第后，还镇阳
作者：蔡松年
朝代：金
体裁：词

白璧雄文冠玉京。桂月名香，能继家声。年年社燕与秋鸿，明日燕南又远行。老子初无游宦情。三径苍烟归未成。幅巾扶我醉谈玄，竹瘦溪寒，深寄馀龄。
丁巳九月梦与范季沾同登北潭之临芳亭觉而作诗记其事以示范
作者：蔡松年
朝代：金

高陵五六松，潭水涵清阴。白鸟如避世，巢居得幽深。杂花眩青红，苦节方森森。何人作虚亭，想像云栖心。我梦涉陈迹，君亦同登临。相与定嘉名，洗去花草淫。看云抚修碧，夕景低遥岑。风林淡秋月，霜枝鸣玉琴。两意谁识之，好处烦幽寻。閒居志则同，岁月能骎骎。时无陶彭泽，此曲难知音。亭前有奇石，迁流失山林。顾亦如我曹，鬓发风沙㑴。小儿重外物，列屋享千金。区区心甚长，因循困华簪。忽焉事大谬，危机恐难任。平生下泽车，斯言吾所钦。志士愿不辱，俗情便孔壬。自喜迹犹浅，凫雁容浮沉。泥行自萧散，世路皆崎嵚。此邦真可老，城郭环清浔。结庐与君俱，开写平生襟。里巷日还往，杖屦行讴吟。还寻梦游处，无忘神所箴。
七月还祁
作者：蔡松年
朝代：金

洪河注天南，兵气横高穹。我从兵前来，归心疾惊鸿。官柳未摇落，莲荇香濛濛。吏舍在前村，旧年养疏慵。爰自三军去，青苔瘗人踪。夕阳叩柴门，欢迎来仆僮。浊酒古罍洗，停觞问新松。却对一床书，睡鸭孤烟中。土花晕湖玉，冰弦冷霜桐。灯火未可亲，露坐茅堂东。西山月中淡，夜茶煮松风。到床便安寝，不复知晨钟。平生幽栖心，斯言略形容。人道动有患，百态交相攻。而我触类真，冶容鄙青红。非才见临事，叩之辄空空。知难不知回，飘流剧飞蓬。暂去声利场，乐佚犹无穷。况于得行意，萧洒毕此躬。勿为才者传，从渠作夔龙。
临江仙
作者：蔡松年
朝代：金

谁信玉堂金马客，也随林下家风。三杯大道果能通。相逢开老眼，著我圣贤中。会意清言穷理窟，人间万事冥濛。暮寒松雪照群峰。衰颜无处避，只可屡潮红。
临江仙故人自三韩回，作此寄之
作者：蔡松年
朝代：金
体裁：词

梦里秋江当眼碧，绿业摘破睛澜。捣香鲈蟹劝加飧。木奴空妩媚，未许斗甘酸。闻道鸡林珍贡至，侯门玉指金盘。六年冰雪眼常寒。酒樽风味在，借我醉时看。
临江仙雪晴过邢γ夫，用旧韵
作者：蔡松年
朝代：金

谁信玉堂金马客，也随林下家风。三杯大道果能通。相逢开老眼，著我圣贤中。会意清言穷理窟，人间万事冥蒙。暮寒松雪照群峰。衰颜无处避，只可屡潮红。
乌夜啼留别赵粹文以上明秀集注卷二三十四
作者：蔡松年
朝代：金
体裁：词

一段江山秀气，风流故国王孙。三年不惯冰天雪，白璧借春温。宦路常难聚首，别期先已销魂。与君两鬓犹青在，梅竹老夷门。
入关宿昌平
作者：蔡松年
朝代：金

黄尘却送入关山，自斲何如二顷田。记得鸣蛬碧花句，蹉跎秋思又三年。
兵府得告将还镇阳府推官王仲侯以书促予命驾先寄此诗
作者：蔡松年
朝代：金

老骥心疲十二闲，天教洗眼小江山。名园无处不宜酒，胜日有朋方解颜。老木溪光留月驻，禅房竹径约花关。先凭乐府求风骨，或有佳人字玉环。
减字木兰花中秋前一日，从赵子坚索酒
作者：蔡松年
朝代：金
体裁：词

春前雪夜。醉玉峥嵘花上下。几许悲欢。明夜秋河转玉盘。高楼远笛。光到东峰横眼碧。招我吟魂。教卷澄江入酒樽。
减字木兰花和丹房老人韵
作者：蔡松年
朝代：金
体裁：词

山蟠酒绿。天上玉盘窥醉玉。倦客秋多。秋气还如酒盏何。松风度曲。风水飘飘承我足。蕲竹龙哦。落月徘徊待我歌。
初卜潭西新居
作者：蔡松年
朝代：金

乔木千章画不如，白鸥烟雨到江湖。谁为求仲营三径，窃比扬雄有一区。故国兴亡树如此，他年声利蔓难图。屋西便与秋山约，莫遣归来见白须。
初至遵化
作者：蔡松年
朝代：金

出山风物便清和，森木如云秀霭多。白水临流照疏鬓，青门折柳记柔柯。重游化国惊岁月，有象丰年占麦禾。亦有黄公酒垆在，微官自要阻山河。
千秋岁起晋对菊小酌，有怀溪山酒隐
作者：蔡松年
朝代：金
体裁：词

碧轩清胜，俗物无由到。沧江半壁山传照。几窗黄菊媚，天北重阳早。金靥小。秋光秀色明霜晓。手捻清香笑。今古闲身少。放醉眼，看云表。渊明千载意，松偃斜川道。谁会得，一樽唤取溪山老。
南乡子
作者：蔡松年
朝代：金

霜籁入枯桐。山压江城秀蔼浓。谁著夜光松竹里，玲珑。十丈冰花射好风。物外蕊珠宫。几缕明霞玉镜中。银浪三江都一吸，春融。晓病眉尖翠扫空。
南乡子庚申仲秋，陪虎茵居士置酒小斜川
作者：蔡松年
朝代：金

霜籁入枯桐。山压江城秀蔼浓。谁著夜光松竹里，玲珑。十丈冰花射好风。物外蕊珠宫。几缕明霞玉镜中。银浪三江都一吸，春融。晓病眉尖
和子文寒食北潭
作者：蔡松年
朝代：金

梦里潭光翠欲流，何时春水一虚舟。吾庐相见扶疏树，宦意浑如浩荡鸥。闻道西山明酒面，应无外物到眉头。别来谁唱惊人句，十里珠帘有莫愁。
和子文晚望
作者：蔡松年
朝代：金

醉眼郊原感慨生，夕阳长向古今明。高人法士互憎爱，美酒空名谁重轻。二顷只谋他日老，五弦犹喜晚风清。因君欲赋思归乐，安得穿云一笛横。
声声慢·凉陉寄内
作者：蔡松年
朝代：金
体裁：词

青芜平野，小雨千峰，还成暮陉寒色。裁剪芸窗，忆得伴人良夕。遥怜几重眉黛，恨相逢、少于行役。梨花泪，正宫衣春瘦，晓红无力。应怪浮云夫婿，不解趁、新醅醉眠凉月。怨入关河，西去又传音息。谁知倦游心事，向来辛、苦思泉石。人未老，约闾峰、多占秀碧。
声声慢·凉陉寄内
作者：蔡松年
朝代：金

青芜平野，小雨千峰，还成莫陉寒色。裁剪芸窗，忆得伴人良夕。遥怜几重眉黛，恨相逢、少于行役。梨花泪，正宫衣春瘦，晓红无力。应怪浮云夫婿，不解趁、新醅醉眠凉月。怨入关河，西去又传音息。谁知倦游心事，向来年、苦思泉石。人未老，约闾峰、多占秀碧。
夜坐
作者：蔡松年
朝代：金

吾生有几事无涯，清夜漫漫叹物华。但愿闻钲似疲马，可能粘壁作枯蜗。只今雪屋重衾湿，去岁梅溪醉帽斜。终得萧閒对床语，青灯挑尽短檠花。
夜坐
作者：蔡松年
朝代：金

吾生有几事无涯，清夜漫漫叹物华。但愿闻钲似疲马，可能粘壁作枯蜗。只今雪屋重衾湿，去岁梅溪醉帽斜。终得萧闲对床语，青灯挑尽短檠花。
大江东去 其一 九日作
作者：蔡松年
朝代：金

离骚痛饮，问人生佳处，能消何物。江左诸人成底事，空想岩岩青壁。五亩苍烟，一丘寒玉，岁晚忧风雪。西州扶病，至今悲感前杰。我梦卜筑萧閒，觉来岩桂，十里幽香发。磈磊胸中冰与炭，一酌春风都灭。胜日神交，悠然得意，离恨无毫发。古今同致，永和徒记年月。
大江东去 其二 九日作
作者：蔡松年
朝代：金

倦游老眼，放閒身、管领黄华三日。客子秋高，茅舍外、满眼秋岚欲滴。泽国清霜，澄江爽气，染出千林赤。感时怀古，酒前一笑都释。千古栗里高情，雄豪割据，戏马空陈迹。醉里谁能知许事，俯仰人间今昔。三弄胡床，九层飞观，唤取穿云笛。凉蟾有意，为人点破空碧。
大江东去·九日作
作者：蔡松年
朝代：金

离骚痛饮，问人生佳处，能消何物。江左诸人成底事，空想岩岩青壁。五亩苍烟，一丘寒玉，岁晚忧风雪。西州扶病，至今悲感前杰。我梦卜筑萧閒，觉来岩桂，十里幽香发。磈磊胸中冰与炭，一酌春风都灭。胜日神交，悠然得意，离恨无毫发。古今同致，永和徒记年月。倦游老眼，放閒身、管领黄华三日。客子秋高，茅舍外、满眼秋岚欲滴。泽国清霜，澄江爽气，染出千林赤。感时怀古，酒前一笑都释。千古栗里高情，雄豪割据，戏马空陈迹。醉里谁能知许事，俯仰人间今昔。三弄胡床，九层飞观，唤取穿云笛。凉蟾有意，为人点破空碧。
失调名·滹南遗老集卷四十滹南诗话引萧闲词
作者：蔡松年
朝代：金

归兴高于滟滪堆。
失调名滹南遗老集卷四十滹南诗话引萧闲词
作者：蔡松年
朝代：金

归兴高于滟к堆。
好事近
作者：蔡松年
朝代：金

天上赐金奁，不减壑源三月。午盌春风纤手，看一时如雪。幽人只惯茂林前，松风听清绝。无奈十年黄卷，向枯肠搜彻。
好事近附见中州乐府元德明词内
作者：蔡松年
朝代：金
体裁：词

天上赐金奁，不减壑源三月。午碗春风纤手，看一时如雪。幽人只惯茂林前，松风听清绝。无奈十年黄卷，向枯肠搜彻。
寄王仲侯
作者：蔡松年
朝代：金

冰簟风帘干柱宫，月华清浸雪芙蓉。谁教晓马三千里，好在行云第几峰。酒市乌纱怀李白，仙人鹤氅看王恭。拍浮花里知恩否，寄与新诗洗醉悰。
尉迟杯
作者：蔡松年
朝代：金

紫云暖。恨翠雏珠树、双栖晚。小花静院相逢，的的风流心眼。红潮照玉盌。午香重、草绿宫罗淡。喜银屏、小语私分，麝月春心一点。华年共有好愿。何时定妆鬟，莫雨零乱。梦似花飞，人归月冷，一夜小山新怨。刘郎兴、寻常不浅。况不似、桃花春溪远。觉情随、晓马东风，病酒馀香相半。
尉迟杯
作者：蔡松年
朝代：金
体裁：词

紫云暖。恨翠雏珠树、双栖晚。小花静院相逢，的的风流心眼。红潮照玉碗。午香重、草绿宫罗淡。喜银屏、小语私分，麝月春心一点。华年共有好愿。何时定妆鬟，莫雨零乱。梦似花飞，人归月冷，一夜小山新怨。刘郎兴、寻常不浅。况不似、桃花春溪远。觉情随、晓马东风，病酒馀香相半。
尉迟杯·紫云暖
作者：蔡松年
朝代：金

紫云暖。恨翠雏珠树双栖晚。小花静院相逢，的的风流心眼。红潮照玉碗。午香重、草绿宫罗淡。喜银屏、小语私分，麝月春心一点。华年共有好愿。何时定，妆鬟暮雨零乱。梦似花飞，人归月冷，一夜小山新怨。刘郎兴、寻常不浅。况不似、桃花春溪远。觉情随、晓马东风，病酒馀香
小重山·东晋风流雪样寒
作者：蔡松年
朝代：金
体裁：词

东晋风流雪样寒。市朝冰炭里，起波澜。得君如对好江山。幽栖约，湖海玉孱颜。梅月半斓斑。云根孤鹤唳，浅云滩。摩挲明秀酒中闲。浮香底，相对把渔竿。
小饮邢嵓夫家因次其韵
作者：蔡松年
朝代：金

东风初度野梅黄，醉我东山云雾窗。只今相逢暮春月，夜床风雨翻寒江。人生离合几春事，霜雪行㑴青鬓双。大梁一官且归去，酒肠云梦吞千缸。
师还求归镇阳
作者：蔡松年
朝代：金

春风卷甲有欢声，渐识天公欲讳兵。节物无情新岁换，男儿易老壮心惊。落身世网痴仍绝，挂眼山光计未成。闻道恒阳似江国，一官漫学阮东平。
庚戌九日还自上都饮酒于西嵓以野水竹间清秋岩酒中绿为韵十首
作者：蔡松年
朝代：金

鸡群媚稻梁，老鹤日疏野。人言随其流，故有不同者。骨相乃封侯，铜腥能使鬼。文章亦可怜，不直一杯水。在昔安九鼎，功名照帛竹。贞观用玄成，一士天下足。忧国在肉食，敛玉峨清班。吾曹漫浪人，合眼松云间。閒居度重九，昔贤爱嘉名。霜菊有正色，糟床逢圣清。平生一丘壑，晚堕法家流。一点无俗物，今年真好秋。谢公既经世，永怀东西岩。翠袖乱春光，轻云点风鬟。我得秋风暇，鲈鱼一杯酒。佳人发浩歌，此乐当不朽。去年哦新诗，小山黄菊中。年年说秋思，远目惊高鸿。韪哉生处乐，陵谷异风俗。南枝吾永安，笑抚西嵓绿。
庚戌九日还自上都饮酒于西嵓以野水竹间清秋岩酒中绿为韵十首·其一
作者：蔡松年
朝代：金

鸡群媚稻梁，老鹤日疏野。人言随其流，故有不同者。
庚戌九日还自上都饮酒于西嵓以野水竹间清秋岩酒中绿为韵十首·其七
作者：蔡松年
朝代：金

谢公既经世，永怀东西岩。翠袖乱春光，轻云点风鬟。
庚戌九日还自上都饮酒于西嵓以野水竹间清秋岩酒中绿为韵十首·其三
作者：蔡松年
朝代：金

在昔安九鼎，功名照帛竹。贞观用玄成，一士天下足。
庚戌九日还自上都饮酒于西嵓以野水竹间清秋岩酒中绿为韵十首·其九
作者：蔡松年
朝代：金

去年哦新诗，小山黄菊中。年年说秋思，远目惊高鸿。
庚戌九日还自上都饮酒于西嵓以野水竹间清秋岩酒中绿为韵十首·其二
作者：蔡松年
朝代：金

骨相乃封侯，铜腥能使鬼。文章亦可怜，不直一杯水。
庚戌九日还自上都饮酒于西嵓以野水竹间清秋岩酒中绿为韵十首·其五
作者：蔡松年
朝代：金

閒居度重九，昔贤爱嘉名。霜菊有正色，糟床逢圣清。
庚戌九日还自上都饮酒于西嵓以野水竹间清秋岩酒中绿为韵十首·其八
作者：蔡松年
朝代：金

我得秋风暇，鲈鱼一杯酒。佳人发浩歌，此乐当不朽。
庚戌九日还自上都饮酒于西嵓以野水竹间清秋岩酒中绿为韵十首·其六
作者：蔡松年
朝代：金

平生一丘壑，晚堕法家流。一点无俗物，今年真好秋。
庚戌九日还自上都饮酒于西嵓以野水竹间清秋岩酒中绿为韵十首·其十
作者：蔡松年
朝代：金

韪哉生处乐，陵谷异风俗。南枝吾永安，笑抚西嵓绿。
庚戌九日还自上都饮酒于西嵓以野水竹间清秋岩酒中绿为韵十首·其四
作者：蔡松年
朝代：金

忧国在肉食，敛玉峨清班。吾曹漫浪人，合眼松云间。
庚申闰月从师还自颍上对新月独酌十三首
作者：蔡松年
朝代：金

伊昔三年前，淫雨催行辀。青灯忽今夕，华屋映高秋。华屋亦何为，百年竟山丘。适意在归与，肉食非我谋。大块本何事，遑遑劳一生。所过种陈迹，岁月如流星。贪夫甘死祸，幅纸驰虚名。晋室有先觉，柴桑老渊明。我家恒山阳，山光碧无赖。月窟荫风篁，十里泻澎湃。兹焉有乐地，不去欲谁待。自要尘网中，低眉受机械。人言归甚易，但苦食不足。必使极其求，万钟不盈腹。处世附所安，无祸即无福。却视高盖车，身宠神巳辱。我本山泽人，孤烟一轻蓑。功名无骨相，彫琢伤天和。未能遽免俗，尚尔同其波。梧桐唤归梦，无奈秋声何。孟夏幽州道，上陉车轣辘。旌旗却南行，飞电随马足。行穷清颍水，不辨洗蒸溽。吾生岂匏瓜，一笑为捧腹。灯花何太喜，似报天雨霁。客情念还家，如瞽不忘视。到家问松菊，早作解官计。青镜发萧萧，及此霜雪未。鸣蛙属官私，庸儿固可笑。江山本谁争，但苦归不早。物情閒始见，宛转为君好。区区乞鉴湖，多事怜贺老。天下任之重，人物古难得。谁为经济才，有亦未易识。吾曹与鸡鹜，官仓等伏食。行将问征途，满眼西山碧。懦微莫如我，往往从险艰。譬之驱山麋，八銮困天闲。岂惟物违性，成功亦良难。风烟念何地，野水长松閒。出处士大节，倚伏殊茫茫。绝交苟不作，自足存嵇康。哲人乃知机，曲士迷其方。顾我类社栎，匠石端相忘。问舍前年秋，已买潭西地。高明鬼所瞰，聊取风雨蔽。濒溪树嘉木，成阴十年计。仍当作茅舍，名之以今是。斯言巳譊譊，要未离忧患。何时但饮酒，臧否了不关。不饮逝者多，秋草麒麟閒。怀哉竹林人，吾方仰高山。
庚申闰月从师还自颍上对新月独酌十三首·其一
作者：蔡松年
朝代：金

伊昔三年前，淫雨催行辀。青灯忽今夕，华屋映高秋。华屋亦何为，百年竟山丘。适意在归与，肉食非我谋。
庚申闰月从师还自颍上对新月独酌十三首·其七
作者：蔡松年
朝代：金

灯花何太喜，似报天雨霁。客情念还家，如瞽不忘视。到家问松菊，早作解官计。青镜发萧萧，及此霜雪未。
庚申闰月从师还自颍上对新月独酌十三首·其三
作者：蔡松年
朝代：金

我家恒山阳，山光碧无赖。月窟荫风篁，十里泻澎湃。兹焉有乐地，不去欲谁待。自要尘网中，低眉受机械。
庚申闰月从师还自颍上对新月独酌十三首·其九
作者：蔡松年
朝代：金

天下任之重，人物古难得。谁为经济才，有亦未易识。吾曹与鸡鹜，官仓等伏食。行将问征途，满眼西山碧。
庚申闰月从师还自颍上对新月独酌十三首·其二
作者：蔡松年
朝代：金

大块本何事，遑遑劳一生。所过种陈迹，岁月如流星。贪夫甘死祸，幅纸驰虚名。晋室有先觉，柴桑老渊明。
庚申闰月从师还自颍上对新月独酌十三首·其五
作者：蔡松年
朝代：金

我本山泽人，孤烟一轻蓑。功名无骨相，彫琢伤天和。未能遽免俗，尚尔同其波。梧桐唤归梦，无奈秋声何。
庚申闰月从师还自颍上对新月独酌十三首·其八
作者：蔡松年
朝代：金

鸣蛙属官私，庸儿固可笑。江山本谁争，但苦归不早。物情閒始见，宛转为君好。区区乞鉴湖，多事怜贺老。
庚申闰月从师还自颍上对新月独酌十三首·其六
作者：蔡松年
朝代：金

孟夏幽州道，上陉车轣辘。旌旗却南行，飞电随马足。行穷清颍水，不辨洗蒸溽。吾生岂匏瓜，一笑为捧腹。
庚申闰月从师还自颍上对新月独酌十三首·其十
作者：蔡松年
朝代：金

懦微莫如我，往往从险艰。譬之驱山麋，八銮困天闲。岂惟物违性，成功亦良难。风烟念何地，野水长松閒。
庚申闰月从师还自颍上对新月独酌十三首·其十一
作者：蔡松年
朝代：金

出处士大节，倚伏殊茫茫。绝交苟不作，自足存嵇康。哲人乃知机，曲士迷其方。顾我类社栎，匠石端相忘。
庚申闰月从师还自颍上对新月独酌十三首·其十三
作者：蔡松年
朝代：金

斯言巳譊譊，要未离忧患。何时但饮酒，臧否了不关。不饮逝者多，秋草麒麟閒。怀哉竹林人，吾方仰高山。
庚申闰月从师还自颍上对新月独酌十三首·其十二
作者：蔡松年
朝代：金

问舍前年秋，已买潭西地。高明鬼所瞰，聊取风雨蔽。濒溪树嘉木，成阴十年计。仍当作茅舍，名之以今是。
庚申闰月从师还自颍上对新月独酌十三首·其四
作者：蔡松年
朝代：金

人言归甚易，但苦食不足。必使极其求，万钟不盈腹。处世附所安，无祸即无福。却视高盖车，身宠神巳辱。
庚申闰月从师还自颖上，对新月独酌十三首
作者：蔡松年
朝代：金

人言归甚易，但苦食不足。必使极其求，万钟不盈腹。处世附所安，无祸即无福。却视高盖车，身宠神已辱。
庚申闰月从师还自颖上，对新月独酌十三首
作者：蔡松年
朝代：金

我本山泽人，孤烟一轻蓑。
功名无骨相，雕琢伤天和。
未能遽免俗，尚尔同其波。
梧桐唤归梦，无奈秋声何。
念奴娇
作者：蔡松年
朝代：金

九江秀色，看飘萧神气，长身玉立。放浪江南山水窟，笔下云岚堆积。药笼功名，酒垆身世，不得文章力。人间俗气，对君一笑都释。畴昔得意忘形，野梅溪月，有酒还相觅。痛饮酣歌悲壮处，老骥谁能伏枥。争席樵渔，对床风雨，伴我为闲客。朱弦疏越，兴来一扫筝笛。
念奴娇
作者：蔡松年
朝代：金

倦游老眼，负梅花京洛，三年春物。明秀高峰人去后，冷落清辉绝壁。花底年光，山前爽气，别语挥冰雪。摩挲庭桧，耐寒好在霜杰。人世长短亭中，此身流转，几花残花发。只有平生生处乐，一念犹难磨灭。放眼南枝，忘怀樽酒，及此青青发。从今归梦，暗香千里横月。
念奴娇
作者：蔡松年
朝代：金

小红破雪，又一灯香动，春城节物。春事新年独梦绕，江浦南枝横月。万户糟邱，西山爽气，差慰人岑寂。六年今古，只应花鸟相识。老去嚼蜡心情，偶然流坎，岂悲欢人力。莫望家山桑海变，唯有孤云落日。玉色橙香，宫黄花露，一醉无南北。终焉此世，正尔犹是良策。
念奴娇
作者：蔡松年
朝代：金

洞宫碧海，化神山玉立，东方仙窟。海色山光千万顷，都作巉巉玉骨。黄卷精神，黑头心力，虎帐多闲日。一杯为寿，酒肠先醉江橘。南下禹穴涛江，要收奇秀，老去供诗笔。忧喜相寻皆物外，今古闲身难得。丘壑风流，稻粱卑辱，莫爱高官职。他年风雨，对床却话今夕。
念奴娇
作者：蔡松年
朝代：金

飞云没马，转沙场叠鼓，三年寒食。闻道西州春漫漫，晓玉天香欹侧。华屋金盘，哀弦清瑟，一曲春风坼。酒乡堪老，紫云莫笑狂客。我本方外闲身，西山爽气，未信兵尘逼。拄杖敲门寻水竹，不问禅坊幽宅。醉墨乌丝，新声翠袖，不可无吾一。殷勤红扑，好留姚魏颜色。
念奴娇·念奴玉立
作者：蔡松年
朝代：金
体裁：词

念奴玉立，记连昌宫里，春风相识。云海茫茫人换世，几度梨花寒食。花萼霓裳，沈香水调，一串骊珠湿。九天飞上，叫云遏断筝笛。老子陶写平生，清音裂耳，觉庾愁都释。淡淡长空今古梦，只有此声难得。湓浦心情，落花时节，还对天涯客。春温玉碗，一声洗尽冰雪。
念奴娇·离骚痛饮
作者：蔡松年
朝代：金
体裁：词

《离骚》痛饮，笑人生佳处，能消何物。江左诸人成底事，空想岩岩青壁。五亩苍烟，一丘寒玉，岁晚忧风雪。西州扶病，至今悲感前杰。
我梦卜筑萧闲，觉来岩桂，十里幽香发。嵬隗胸中冰与炭，一酌春风都灭。胜日神交，悠然得意，遗恨无毫发。古今同致，永和徒记年月。
念奴娇·还都后诸公见追和赤壁词用韵者凡六人亦复重赋
作者：蔡松年
朝代：金

还都后，诸公见追和赤壁词，用韵者凡六人，亦复重赋。离骚痛饮，笑人生佳处，能消何物。夷甫当年成底事，空想岩岩玉壁。五亩苍烟，一丘寒玉，岁晚忧风雪。西州扶病，至今悲感前杰。我梦卜筑萧闲，觉来岩桂，十里幽香发。块垒胸中冰与炭，一酌春风都灭。胜日神交，悠然得意，遗恨无毫发。古今同致，永和徒记年月。
念奴娇别仲亨
作者：蔡松年
朝代：金
体裁：词

大江澄练，对一尊离合，春风江北。燕代三年谈笑间，初识芝兰白璧。桂窟高寒，铁衣英壮，早得文章力。峥嵘富贵，异时方见相逼。明日相背关河，魏家宫阙，西望千山赤。我亦疏慵归计久，欲乞幽闾松雪。千里相思，欣然命驾，醉倒张圆月。酒乡堪老，紫云莫笑狂客。
念奴娇吴杰者，无为人，辛酉之冬，惠然相
作者：蔡松年
朝代：金
体裁：词

倦游老眼，看黄尘堆里，风波千尺。雕浦归心唯自许，明秀高峰相识。谁谓峰前，岁寒时节，忽遇知音客。紫芝仙骨，笑谈犹带山色。君有河水洋洋，野梅高竹，我住涟漪宅。镜里流年春梦过，只有闲身难得。挥扫龙蛇，招呼风月，且尽杯中物。他年林下，会须千里相觅。
念奴娇浩然胜友生朝
作者：蔡松年
朝代：金
体裁：词

紫兰玉树，自琅霄分秀，悬知英物。万壑清冰抟爽气，老鹤凭虚仙骨。醉帖蛟腾，豪篇玉振，不受春埋没。蓬莱清浅，便安黄卷寒寂。冰簟寿酒光风，宫衣缥缈，犹带婴香湿。老去浮沈唯是酒，同作萧闲闲客。耐久风烟，期君端似，明秀高峰碧。冷云幽处，月波无际都吸。
念奴娇送范季沾还云门
作者：蔡松年
朝代：金
体裁：词

范侯别久，爱孤松老节，癯而实茂。碧玉莲峰三岁主，添得无边鲜秀。月魄澄秋，花光炯夜，还共西风酒。酒前豪气，切云千丈依旧。客舍老眼才明，凝神八表，不肯留风袖。留得惊人三昧语，珠璧腾辉宇宙。茅屋云门，苍官青士，岁晚风烟瘦。软红尘里，为予千里回首。
怕春归秋山道中，中夜闻落叶声有作
作者：蔡松年
朝代：金
体裁：词

老去心情，乐在故园生处。客愁如隋堤乱絮。秋岚照水度黄衣，微雨。记篷窗、旧年吴楚。飘萧鬓绿，日日西风吹去。梦频频、萧闲风土。橙黄蟹紫醉琴书，容与。向他年、尚堪接武。
晚夏驿骑再之凉陉观猎山间往来十有五日因书成诗
作者：蔡松年
朝代：金
体裁：古风

兜罗葱郁浮空青，晓日马头双眼明。名山不作世俗态，千里倾盖来相迎。老松阅世几千尺，玉骨冷风战天碧。应笑年年空往来，尘土劳生种陈迹。山回晚宿一川花，剪金裁碧明烟沙。寒乡绝艳自开落，欲慰寂寞无流霞。明日行营猎山麓，古树寒泉更深绿。强临水玉照鬓毛，只恐山灵怪吾俗。陂潮不尽水如天，清波白鸥自在眠。平时朝市手遮日，思把一竿呼钓舡。驿骑回时山更好，过雨秋容净如扫。山英知我宦游心，为出清光慰枯槁。可怜岁月易侵寻，惭愧山川知我心。一行作吏岂得巳，归意久在西山岑。他年俗累粗能毕，云水一区供老佚。举杯西北酹山川，为道此言吾不食。
晚夏驿骑再之凉陉观猎山间往来十有五日因书成诗
作者：蔡松年
朝代：金

兜罗葱郁浮空青，晓日马头双眼明。名山不作世俗态，千里倾盖来相迎。老松阅世几千尺，玉骨冷风战天碧。应笑年年空往来，尘土劳生种陈迹。山回晚宿一川花，剪金裁碧明烟沙。寒乡绝艳自开落，欲慰寂寞无流霞。明日行营猎山麓，古树寒泉更深绿。强临水玉照鬓毛，只恐山灵怪吾俗。陂潮不尽水如天，清波白鸥自在眠。平时朝市手遮日，思把一竿呼钓船。驿骑回时山更好，过雨秋容净如扫。山英知我宦游心，为出清光慰枯槁。可怜岁月易侵寻，惭愧山川知我心。一行作吏岂得巳，归意久在西山岑。他年俗累粗能毕，云水一区供老佚。举杯西北酹山川，为道此言吾不食。
月华清
作者：蔡松年
朝代：金

楼倚明河，山蟠乔木，故国秋光如水。常记别时，月冷半山环佩。到而今、桂影寻人，端好在、竹西歌吹。如醉。望白蘋风里，关山无际。可惜琼瑶千里。有少年玉人，吟啸天外。脂粉清辉，冷射藕花冰蕊。念老去、镜里流年，空解道、人生适意。谁会。更微云疏雨，空庭鹤唳。
月华清
作者：蔡松年
朝代：金
体裁：词

楼倚明河，山蟠乔木，故国秋光如水。常记别时，月冷半山环佩。到而今、桂影寻人，端好在、竹西歌吹。如醉。望白蘋风里，关山无际。可惜琼瑶千里。有年少玉人，吟啸天外。脂粉清辉，冷射藕花冰蕊。念老去、镜里流年，空解道、人生适意。谁会。更微云疏雨，空庭鹤唳。
月华清·楼倚明河
作者：蔡松年
朝代：金

楼倚明河，山蟠乔木，故国秋光如水。常记别时，月冷半山环佩。到而今、桂影寻人，端好在、竹西歌吹。如醉。望白苹风里，关山无际。可惜琼瑶千里。有年少玉人，吟啸天外。脂粉清辉，冷射藕花冰蕊。念老去、镜里流年，空解道、人生适意。谁会。更微云疏雨，空庭鹤唳。
望月婆罗门·送陈咏之自辽阳还汴水
作者：蔡松年
朝代：金

妙龄秀发，韵清冰玉洗罗纨。文章桂窟高寒。晤语平生风味，如对好江山。向雪云辽海，笑里春还。宦情久阑。道勇退、岂吾难。老境哦君好句，张我萧闲。一峰明秀，为传语、浮月碧琅玕。归意满、水际林间。
朝中措
作者：蔡松年
朝代：金

玉霄琁榜陋凌云。龙跳九天门。不负平生稽古，仙卿躐拜恩纶。星明南极，天开太室，收拾殊勋。贺客晨香如雾，他年压倒平津。
朝中措·玉屏松雪冷龙鳞
作者：蔡松年
朝代：金
体裁：词

玉屏松雪冷龙鳞。闲阅倦游人。耐久谁如溪水，破冰犹漱雪根。三年俗驾，千钟厚禄，心负天真。说与苍烟空翠，未忘藜杖纶巾。
朝中措·玉霄＊榜陋凌云
作者：蔡松年
朝代：金

玉霄＊榜陋凌云。龙跳九天门。不负平生稽古，仙卿躐拜恩纶。星明南极，天开太室，收拾殊勋。贺客晨香如雾，他年压倒平津。
朝中措癸丑岁，无兢生朝
作者：蔡松年
朝代：金
体裁：词

十年鳌禁谪仙人。冰骨冷无尘。紫诏十行宽大，白麻三代温淳。天开寿域，人逢寿日，小小阳春。要见神姿难老，六峰多少松筠。
梅花
作者：蔡松年
朝代：金

的皪横枝爱老崔，一尊长对画图开。此生端有梅花分，閒远春风入手来。
梅花引
作者：蔡松年
朝代：金

春阴薄。花冥漠。金街三月初行乐。碧纻春。玉奁人。蝉飞雾鬓，风前立画裙。浮生酒浪分馀沥。娇甚春愁生远碧。犀心通。暖芙蓉。此时不恨，蓬山千万重。
梅花引
作者：蔡松年
朝代：金

清阴陌。狂踪迹。朱门团扇香迎客。牡丹风。数苞红。水香扑蕊，新妆为谁容。蜡灯春酒风光夕。锦浪龙须花六尺。月波寒。玉琅玕。无情又是，华星送宝鞍。
梅花引·春阴薄
作者：蔡松年
朝代：金

春阴薄。花冥漠。金街三月初行乐。碧＊春。玉＊人。蝉飞雾鬓，风前立画裙。浮生酒浪分馀沥。娇甚春愁生远碧。犀心通。暖芙蓉。此时不恨，蓬山千万重。
槽声同彦高赋
作者：蔡松年
朝代：金

糟床过竹春泉句，他日人云吾亦云。自爱淳音含太古，谁传清溜入南薰。秋风几共橙香注，晓月曾和鹤唳闻。我欲婆娑竹林国，洗空尘耳正须君。
步寻野卉
作者：蔡松年
朝代：金

风烟草木照人明，神药奇花问识名。闻道东州有仙窟，欲寻根拨学长生。
水调歌头
作者：蔡松年
朝代：金

云间贵公子，玉骨秀横秋。十年流落，冰雪香霭紫貂裘。灯火春城咫尺，晓梦梅花消息，茧纸写银钩。老矣黄尘眼，如对白蘋洲。世间物，惟有酒，可忘忧。萧閒一段，归计佳处着君侯。翠竹江村月上，但要纶巾鹤氅，来往亦风流。醉墨蔷薇露，洒遍酒家楼。
水调歌头
作者：蔡松年
朝代：金

寒食少天色，花柳各春风。身闲胜日，都在花影酒垆中。秀野碧城西畔，独有斗南温软，雪阵暖轻红。欲办酬春句，谁唤好情悰。世间物，无一点，似情浓。心期偶得，一念千劫莫形容。好在轻烟暮雨，只有西厢红树，曾见月朦胧。醉眼尽空碧，风袖障归鸿。
水调歌头
作者：蔡松年
朝代：金

年时海山国，今日酒如川。思君领略风味，笙鹤渺三山。还喜绿阴清昼，薝卜香中为寿，彩翠羽衣斑。醉语嚼冰雪，樽酒玉浆寒。世间乐，断无似，酒中闲。冷泉高竹幽栖，佳处约淇园。君有仙风道骨，会见神游八极，不假九还丹。玉佩碎空阔，碧雾翳苍鸾。
水调歌头
作者：蔡松年
朝代：金

玻璃北潭面，十丈藕花秋。西楼爽气千仞，山障夕阳愁。谁谓弓刀塞北，忽有冷泉高竹，坐我泽南州。准备黄尘眼，管领白蘋洲。老生涯，向何处，觅菟裘。倦游岁晚一笑，端为野梅留。但得白衣青眼，不要问囚推按，此外百无忧。醉墨蔷薇露，洒遍酒家楼。
水调歌头
作者：蔡松年
朝代：金

西山六街碧，尝忆酒旗秋。神交一笑千载，冰玉洗双眸。自尔一觞一咏，领略人间奇胜，无此会心流。小驿高槐晚，绿酒照离忧。木犀开，玉溪冷，与谁游。酒前豪气千丈，不减昔时不。谁识昂藏野鹤，肯受华轩羁缚，清唳白蘋洲。会趁梅横月，同典锦宫裘。
水调歌头丙辰九日，从猎涿水道中
作者：蔡松年
朝代：金
体裁：词

星河淡城阙，疏柳转清流。黄云南卷千骑，晓猎冷貂裘。我欲幽寻节物，只有西风黄菊，香似故园秋。俯仰十年事，华屋几山邱。倦游客，一樽酒，便忘忧。拟穷醉眼何处，还有一层楼。不用悲凉今昔，好在西山寒碧，金屑酒光浮。老境玩清世，甘作醉乡侯。
水调歌头乙卯高阳寒食，次γ夫韵
作者：蔡松年
朝代：金

寒食少天色，花柳各春风。身闲胜日，都在花影酒垆中。秀野碧城西畔，独有斗南温软，雪阵暖轻红。欲办酬春句，谁唤好情？。世间物，无一点，似情浓。心期偶得，一念千动莫形容。好在轻烟暮雨，只有西厢红树，曾见月朦胧。醉眼尽空碧，风袖障归鸿。
水调歌头仆以戊申之秋，始识吾季沾兄於燕
作者：蔡松年
朝代：金

既而过之，未尝不弥日忘归。至於一邱一壑，心通神解，殆不容声。自是朝夕与之期，邻里与之游者，盖十有二年。己未五月，复别於燕之传舍。及其得官汴梁，仆已去彼，怅然之情，日日往来乎心也西山六街碧，尝忆酒旗秋。神交一笑千载，冰玉洗双眸。自尔一觞一咏，领略人间奇胜，无此会心流。小驿高槐晚，绿酒照离忧。木犀开，玉溪冷，与谁游。酒前豪气千丈，不减昔时不。谁识昂藏野鹤，肯受华轩羁缚，清唳白苹洲。会趁梅横月，同典锦宫裘。
水调歌头浩然生朝，作步虚语，为金石寿
作者：蔡松年
朝代：金

年时海山国，今日酒如川。思君领略风味，笙鹤渺三山。还喜绿阴清昼，卜香中为寿，彩翠羽衣斑。醉语嚼冰雪，樽酒玉浆寒。世间乐，断无似，酒中闲。冷泉高竹幽栖，佳处约淇园。君有仙风道骨，会见神游八极，不假九还丹。玉佩碎空阔，碧雾翳苍鸾。
水调歌头虎茵居士梁慎修生朝
作者：蔡松年
朝代：金
体裁：词

丁年跨生马，玉节度流沙。春风北卷燕赵，无处不桑麻。一夜蓬莱清浅，欲守平生黄卷，冰雪做生涯。惟有天南梦，时到曲江花。瘦筇枝，轻鹤背，醉为家。倦游笑我黄尘，昏眼簿书遮。千古东坡良史，一段葛洪嘉处，莫种故侯瓜。赋就五噫曲，金狄看年华。
水调歌头送陈咏之归镇阳
作者：蔡松年
朝代：金
体裁：词

东垣步秋水，几曲冷玻璃。沙鸥一点晴雪，知我老无机。共约经营五亩，卧看西山烟雨，窗户舞涟漪。雅志易华发，岁晚羡君归。月边梅，湖底石，入新诗。飘然东晋奇韵，此道赏音稀。我有一峰明秀，尚恋三升春酒，辜负绿蓑衣。为写倦游兴，说与水云知。
水调歌头镇阳北潭，追和老坡韵
作者：蔡松年
朝代：金

玻璃北潭面，十丈藕花秋。西楼爽气千仞，山障夕阳愁。谁谓弓刀塞北，忽有冷泉高竹，坐我泽南州。准备黄尘眼，管领白苹洲。老生涯，向何处，觅菟裘。倦游岁晚一笑，端为野梅留。但得白衣青眼，不要问囚推按，此外百无忧。醉墨蔷薇露，洒遍酒家楼。
水调歌头闰八月望夕有作
作者：蔡松年
朝代：金
体裁：词

空凉万家月，摇荡菊花期。飘飘六合清气，欲唤紫鸾骑。京洛花浮酒市，初把两螯风味，橙子半青时。莫话旧年梦，聊赋倦游诗。玉盘高，金靥小，笑相窥。市朝声利场里，谁肯略忘机。庾老南楼佳兴，陶令东篱高咏，千古赏音稀。手捻冷香碎，和月卷玻璃。
水调歌头高德辉生朝
作者：蔡松年
朝代：金
体裁：词

年时海山路，寒碧乱清淮。客中寿酒，醉眼不见一枝梅。何似今年心事，千丈好云新雨，飞下玉妆台。晴雪洗佳气，河汉酒肠开。九秋雕，千里马，出风埃。蓝桥得道，鹤骨端自见云来。我有云山后约，不得夜灯亲酌，倾倒好情怀。为写芳鲜句，扶起玉山颓。
水龙吟
作者：蔡松年
朝代：金

一山星月，长生殿里，端正人微笑。风枝玉骨，冰丸红雾，长安初到。小部清新，上尊甘冷，风流天宝。自蓬山仙去，人间月晓，遗芳满、汉宫草。闻道云窗玉指，化奇苞、天容纤妙。香通鼻观，春浮手藉，教人梦好。青琐窥韩，紫囊赌谢，属狂年少。但闲窗酒病，东风晓枕，个中时要。
水龙吟
作者：蔡松年
朝代：金
体裁：词

九秋白玉盘高，夜来冷射银河水。好风清露，碧梧高竹，骎骎凉气。女手香纤，一山黄菊，半青橙子。趁鹅儿新酒，篘云漉雪，一年好、君须记。我走天东万里。笑归来、山川良是。沙鸥远浦，野麋丰草，唯便适意。但愿当歌，月光常共，金樽摇曳。听穿云声里，惊人秀句，卷澄江醉。
水龙吟
作者：蔡松年
朝代：金

乱山空翠寻人，短松路转风亭小。论文把酒，灯残月淡，春风最早。星斗撑肠，雾云翻纸，词源倾倒。自骑鲸人去，流年四百，知此乐、人间少。别梦春江涨雪，记雨花、一声云杪。新诗寄我，垂天才气，凌波词调。传酒传歌，后来双秀，也应俱好。待明年，却向黄公垆下，觅萧闲老。
水龙吟
作者：蔡松年
朝代：金

太行之麓清辉，地和气秀名天下。共山沐涧，济源盘谷，端如倒蔗。风物宜人，绿橙霜晓，紫兰清夏。望青帘尽是，长腰玉粒，君莫问、香醪价。我已山前问舍。种溪梅、千株缟夜。风琴月笛，松窗竹径，须君命驾。住世还丹，坐禅方丈，草堂莲社。拣云泉，巧与余心会处，托龙眠画。
水龙吟
作者：蔡松年
朝代：金

水村秋入江场，梦惊万壑松风冷。中秋几日，银盘今夜，八分端正。身似惊乌，半生飘荡，一枝难稳。夜漫漫只有，澄江霁月，应知我、倦游兴。好在萧闲桂影。射五湖、高峰玉润。木犀宜月，生香浮动，玻璃吸尽。准拟馀年，个中心赏，追随名胜。看年年玉笛，新传秀句，约嫦娥听。
水龙吟·九秋白玉盘高
作者：蔡松年
朝代：金

九秋白玉盘高，夜来冷射银河水。好风清露，碧梧高竹，нн凉气。女手香纤，一山黄菊，半青橙子。趁鹅儿新酒，？云漉雪，一年好、君须记。我走天东万里。笑归来、山川良是。沙鸥远浦，野麋丰草，唯便适意。但愿当歌，月光常共，金樽摇曳。听穿云声里，惊人秀句，卷澄江醉。
水龙吟甲寅岁，从师南还，赠赵肃之
作者：蔡松年
朝代：金
体裁：词

软红尘里西山，乱云晓马清相向。新年有喜，洗兵和气，春风千丈。青鬓何人，凤池墨客，虎头飞将。听前驱一夜，鸣珂碎月，催笳鼓、作清壮。红袖横斜醉眼，酒肠倾、九江银浪。小桃仙馆，霜筠萧寺，风光荡漾。我欲寻春，郡中谁有，国香宫样。待酒酣、妙续珠帘句法，作穿云唱。
水龙吟自镇阳还兵府，赠离筵乞言者滹南遗
作者：蔡松年
朝代：金
体裁：词

待人间觅个，无情心绪，着多情换。
永遇乐
作者：蔡松年
朝代：金

正始风流，气吞馀子，此道如线。朝市心情，云翻雨覆，千丈堆冰炭。高人一笑，春风卷地，只有大江如练。忆当时，西山爽气，共君对持手版。山公鉴裁，水曹诗兴，功业行飞霄汉。华屋含秋，寒沙去梦，千里横青眼。古今都道，休官归去，但要此言能践。把人间、风烟好处，便分中半。
汉宫春·次高子文韵
作者：蔡松年
朝代：金

雪与幽人，正一年佳处，清晓开门。萧然半华鬓发，相与销魂。披衣倚柱，向轻寒、醽渌微温。端好在，垂鞭信马，小桥南畔烟村。呵手冻吟未了，烂银钩呼我，玉粒晨饙。六花做成蟹眼，凤味香翻。小梅疏竹，际壁间、横出江天。那更有，青松怪石，一声鹤唳前轩。
江城子
作者：蔡松年
朝代：金

半年无梦到春温。可怜人。几黄昏。想见玉徽、风度更清新。翠射娉婷云八尺，谁为写，五湖春。好风归路软红尘。暖冰魂。缕金裙。唤起一天、星月入金尊。留取木樨花上露，挥醉墨，洒行云。
江城子
作者：蔡松年
朝代：金
体裁：词

半年无梦到春温。可怜人。几黄昏。想见玉徽、风度更清新。翠射娉婷云八尺，谁为写，五湖真。好风归路软红尘。暖冰魂。缕金裙。唤起一天、星月入金尊。留取木樨花上露，挥醉墨，洒行云。
江神子慢·赋瑞香
作者：蔡松年
朝代：金

紫云点枫叶。岩树小、婆娑岁寒节。占高洁。纤苞煖、酿出梅魂兰魄。照浓碧。茗盌添春花气重，芸窗晓、濛濛浮霁月。小眠鼻观先通，庐山梦旧清绝。萧閒平生淡泊。独芳温一念，犹未衰歇。种种陈迹。而今老、但觅茶烟禅榻。寄閒寂。风外天花无梦也，鸳鸯债、从渠千万劫。夜寒回施幽香与愁客。
江神子慢·赋瑞香
作者：蔡松年
朝代：金
体裁：词

紫云点枫叶。岩树小、婆娑岁寒节。占高洁。纤苞煖、酿出梅魂兰魄。照浓碧。茗碗添春花气重，芸窗晚、濛濛浮霁月。小眠鼻观先通，庐山梦旧清绝。萧閒平生淡泊。独芳温一念，犹未衰歇。种种陈迹。而今老、但觅茶烟禅榻。寄閒寂。风外天花无梦也，鸳鸯债、从渠千万劫。夜寒回施幽香与愁客。
洞仙歌戊辰岁，王无兢生朝
作者：蔡松年
朝代：金
体裁：词

六峰翠气，不减天台秀。满腹岚光杂山溜。扫雄文，驱巨笔，多艺多才，稽古力，方见青云步骤。奉常新礼乐，玉署金銮，绿发青春印如斗。正悬流勇退，收取闲身，归去好、林壑颐神养寿。待它日、相寻寿樽开，看野服黄冠，水前山后。
洞仙歌甲寅岁，从师江？，戏作竹庐
作者：蔡松年
朝代：金
体裁：词

竹篱茅舍，本是山家景。唤起兵前倦游兴。地床深稳坐，春入蒲团，天怜我，教养疏慵野性。雪坡孤月上，冰谷悲鸣，松竹萧萧夜初静。梦醒来，误喜收得闲身，不信有、俗物沈迷襟韵。待临水依山得生涯，要传取新规，再营幽胜。
浣溪沙
作者：蔡松年
朝代：金
体裁：词

寿骨云门白玉山。山光千丈落毫端。姓名先挂烂银盘。编简馨香三万卷，未应造物放君闲。功成却恐退身难。
浣溪沙
作者：蔡松年
朝代：金

月下仙衣立玉山。雾云窗户未曾开。沈香诗思夜犹寒。闲却春风千丈秀，只携玉蕊一枝还。夜香初到锦班残。
浣溪沙
作者：蔡松年
朝代：金

溪雨空濛洒面凉。暮春初见柳梢黄。绿阴空忆送春忙。芍药弄香红扑暖，酴醾趁雪翠绡长。梦为蝴蝶亦还乡。
浣溪沙·季沾寿日
作者：蔡松年
朝代：金

天上仙人亦读书。风麟形相不枯臞。十年傲雪气凌虚。谁道邺侯功业晚，莫教文举酒樽疏。他年玉颊秀芙蕖。
浣溪沙季沾寿日
作者：蔡松年
朝代：金

天上仙人亦读书。风麟形相不枯。十年傲雪气凌虚。谁道邺侯功业晚，莫教文举酒樽疏。他年玉颊秀芙蕖。
浣溪沙春津道中，和子文韵
作者：蔡松年
朝代：金

溪雨空蒙洒面凉。暮春初见柳梢黄。绿阴空忆送春忙。芍药弄香红扑暖，酴？趁雪翠绡长。梦为蝴蝶亦还乡。
浣溪沙范季沾一夕小醉，乘月羽衣见过。仆
作者：蔡松年
朝代：金

视无言，乃携一枝径归。明日作浣溪沙见意，戏次其韵。月下仙衣立玉山。雾云窗户未曾开。沈香诗思夜犹寒。闲却春风千丈秀，只携玉蕊一枝还。夜香初到锦班残。
淮南道中五首
作者：蔡松年
朝代：金

南楚二月雨，淮天如漏卮。畏途泥三尺，车马真难栖。却思閒居乐，雨具无所施。高枕听檐声，炉烟晕如丝。吾年过五十，所过知前非。颜鬓日苍苍，老境行相追。？槔听俯仰，随人欲何为。归计勿悠悠，出处吾自知。南渡国不竞，晋民益疮痍。陶翁遂超然，不忍啜其醨。北窗谈清风，慨望羲皇时。道丧可奈何，抱琴酒一卮。三年镇阳游，春归绿扶疏。樱笋媚园林，日长閒枕书。行复当此时，凉尘暗归涂。会洗酴醾雪，月波浮秘壶。镇阳亘西南，山河在图画。花雨草烟间，人家或僧舍。经行每怅然，真赏知未暇。待予篮舆归，香火复莲社。
淮南道中五首·其一
作者：蔡松年
朝代：金

南楚二月雨，淮天如漏卮。畏途泥三尺，车马真难栖。却思閒居乐，雨具无所施。高枕听檐声，炉烟晕如丝。
淮南道中五首·其三
作者：蔡松年
朝代：金

南渡国不竞，晋民益疮痍。陶翁遂超然，不忍啜其醨。北窗谈清风，慨望羲皇时。道丧可奈何，抱琴酒一卮。
淮南道中五首·其二
作者：蔡松年
朝代：金

吾年过五十，所过知前非。颜鬓日苍苍，老境行相追。？槔听俯仰，随人欲何为。归计勿悠悠，出处吾自知。
淮南道中五首·其二
作者：蔡松年
朝代：金
体裁：古风

吾年过五十，所过知前非。颜鬓日苍苍，老境行相追。𣚃槔听俯仰，随人欲何为。归计勿悠悠，出处吾自知。
淮南道中五首·其五
作者：蔡松年
朝代：金

镇阳亘西南，山河在图画。花雨草烟间，人家或僧舍。经行每怅然，真赏知未暇。待予篮舆归，香火复莲社。
淮南道中五首·其四
作者：蔡松年
朝代：金

三年镇阳游，春归绿扶疏。樱笋媚园林，日长閒枕书。行复当此时，凉尘暗归涂。会洗酴醾雪，月波浮秘壶。
渔家傲和子文韵
作者：蔡松年
朝代：金
体裁：词

浩浩春波朝复暮。悠悠倦客伤歧路。浑似故溪烟又雨。潇洒处。一樽溪友开心素。忘却闲身须急度。夕阳惯听渔歌举。只欠浦花三四树。闲中趣。春风何待鲈鱼去。
渡混同江
作者：蔡松年
朝代：金
体裁：七言律诗

十年八唤清江渡，江水江花笑我劳。老境归心质孤月，倦游陈迹付惊涛。两都络绎波神肃，六合清明斗极高。湖海小臣尸厚禄，梦寻烟雨一渔舠。
满庭芳李虞卿见示乐府长短句，极言共山百
作者：蔡松年
朝代：金
体裁：词

森玉筠林，涌金泉眼，际山千丈寒辉。世间清境，冰鉴月来时。我久纷华战胜，求五亩、鹤骨应肥。青篷底，垂竿照影，都洗向来非。千畦。收玉粒，糟邱刘阮，风味依稀。卷万珠甘滑，一吸玻璃。作个江村篱落，野梅炯、沙路无泥。金銮客，悬流勇退，开径待君归。
满江红
作者：蔡松年
朝代：金

半岭云根，溪光浅、冰轮新浴。谁幻出、故山丘壑，慰予心目。深樾不妨清吹度，野情自与游鱼熟。爱夜泉、徽外两三声，琅然曲。人间世，争蛮触。万事付，金荷醁。老生涯、犹欠谢公丝竹。好在斜川三尺玉，暮凉白鸟归乔木。向水边、明秀倚高峰，平生足。
满江红
作者：蔡松年
朝代：金

玉斧云孙，自然有、仙风道骨。眉宇带、九秋清气，半山晴月。入手黄金还散尽，短蓑醉舞青冥窄。向大梁、城里觅丹砂，聊为客。惊人字，蛟蛇活。借造物，驱春色。问别来挥洒，几多珠璧。合眼梦魂寻故里，摩挲明秀峰头碧。看归来、都卷五湖光，杯中吸。
满江红
作者：蔡松年
朝代：金

端正楼空，琵琶冷、月高弦索。人换世、世间春在，几番花落。缥缈馀情无处托，一枝梅绿横冰萼。对淡云、新月炯疏星，都如昨。萧闲老，平生乐。借秀色，明杯杓。吐凌云好句，张吾丘壑。此乐莫教儿辈觉，微官束置高高阁。便归来、招我雪霜魂，春边著。
满江红
作者：蔡松年
朝代：金

翠扫山光，春江梦、蒲萄绿遍。人换世、岁华良是，此身流转。云破春阴花玉立，又逢故国春风面。记去年、晓月挂星河，香凌乱。年年约，常相见。但无事，身强健。赖孙垆独有，酒乡温粲。老骥天山非我事，一蓑烟雨违人愿。识醉歌、非壮一生心，狂嵇阮。
满江红·伯平舍人亲友得意西归
作者：蔡松年
朝代：金

老境骎骎，归梦绕、白云茅屋。何处有、可人襟韵，慰子心目。犹喜平生佳友戚，一杯情话开幽独。爱夜阑、山月洗京尘，颓山玉。天香近，清班肃。公衮裔，千钟禄。笑年来游戏，寄身糟曲。富贵寻人知不免，家园清夏聊休沐。向暮凉、风簟炯茶烟，眠修竹。
满江红·细君生朝
作者：蔡松年
朝代：金

春色三分，壶觞为、生朝自劝。清梦断、岁华良是，此身流转。花底少逢如意酒，人生几日春风面。算古来、谁似五噫君，年年约，常相见。情高远。但无事，身强健。老生涯、分付药炉经卷。闻道恒阳松雪好，游山服要新针线。但莫遣、雅志困黄尘，违人愿。
满江红伯平舍人亲友得意西归
作者：蔡松年
朝代：金

老境нн，归梦绕、白云茅屋。何处有、可人襟韵，慰子心目。犹喜平生佳友戚，一杯情话开幽独。爱夜阑、山月洗京尘，颓山玉。天香近，清班肃。公衮裔，千钟禄。笑年来游戏，寄身糟曲。富贵寻人知不免，家园清夏聊休沐。向暮凉、风簟炯茶烟，眠修竹。
满江红和高子文春津道中
作者：蔡松年
朝代：金
体裁：词

梁苑当时，春如水、花明酒冽。寒食夜、翠屏入照，海棠红雪。底事年来常马上，不堪齿发行衰缺。解见人、幽独转寒江，樽前月。平生友，中年别。恨无际，那容发。萧闲便归去，此图清绝。花径酒垆身自在，都凭细解丁香结。尽世间、臧否事如云，何须说。
满江红安乐岩夜酌，有怀恒阳家山
作者：蔡松年
朝代：金

半岭云根，溪光浅、冰轮新浴。谁幻出、故山邱壑，慰予心目。深樾不妨清吹度，野情自与游鱼熟。爱夜泉、徽外两三声，琅然曲。人间世，争蛮触。万事付，金荷？。老生涯、犹欠谢公丝竹。好在斜川三尺玉，暮凉白鸟归乔木。向水边、明秀倚高峰，平生足。
满江红细君生朝
作者：蔡松年
朝代：金

春色三分，壶觞为、生朝自劝。清梦断、岁华良是，此身流转。花底少逢如意酒，人生几日春风面。算古来、谁似五噫君，情高远。但无事，身强健。老生涯、分付药炉经卷。闻道恒阳松雪好，游山服要新针线。但莫遣、雅志困黄尘，违人愿。
满江红虎茵老人去汴二十年，重醉蜡梅於明
作者：蔡松年
朝代：金

玉宇间风制，俾仆发扬其事端正楼空，琵琶冷、月高弦索。人换世、世间春在，几番花落。缥缈馀情无处托，一枝梅绿横冰萼。对淡云、新月炯疏星，都如昨。萧闲老，平生乐。借秀色，明杯杓。吐凌云好句，张吾邱壑。此乐莫教儿辈觉，微官束置高高阁。便归来、招我雪霜魂，春边著。
漫成
作者：蔡松年
朝代：金

人生各有适，一受不可更。违巳欲徇世，忧患常相婴。三军护汉将，九鼎调苍生。功名岂不美，强之辄无成。朝昏忘寝食，俯仰劳心形。何如从所好，足以安馀龄。予也一丘壑，野性真难名。力懦谢提剑，才拙惭穷经。疏放已成僻，纷华谁与争。惊鹿便草丰，白鸥愿江清。不堪行作吏，万累方营营。夜虑多俗梦，晓枕无馀酲。拄颊西山语，适意千里羹。尘土走岁月，秋光浮宦情。欲语个中趣，知音耿晨星。世途古今险，方寸风涛惊。封侯有骨相，使鬼须铜腥。誓收此身去，田园事春耕。
点绛唇·同浩然赏崔白梅竹图
作者：蔡松年
朝代：金

半幅生绡，便教风韵平生足。枕溪湖玉。数点梅横竹。花露天香，香透金荷醁。明高烛。醉魂清淑。吸尽江山绿。
瑞鹧鸪
作者：蔡松年
朝代：金

东风岁月似斜川。萧散心情愧昔贤。人向道山群玉去，眼横春水瘦梅边。但知有酒能无事，便是新年胜故年。明日相寻有佳处，野云堆外淡江天。
瑞鹧鸪
作者：蔡松年
朝代：金

酬春当得酒如川。日典春衣也自贤。孤负风光忙有底，婆娑丘壑兴无边。书生大抵少成事，老境尚堪加数年。重作梅花上元约，醉归星斗聚壶天。
瑞鹧鸪是日以事不克往，复用韵
作者：蔡松年
朝代：金

酬春当得酒如川。日典春衣也自贤。孤负风光忙有底，婆娑邱壑兴无边。书生大抵少成事，老境尚堪加数年。重作梅花上元约，醉归星斗聚壶
瑞鹧鸪邢γ夫招游故宫之玉溪馆，壬戌人日
作者：蔡松年
朝代：金

萧散心情愧昔贤。人向道山群玉去，眼横春水瘦梅边。但知有酒能无事，便是新年胜故年。明日相寻有佳处，野云堆外淡江天。
癸丑岁秋郊
作者：蔡松年
朝代：金

漫漫黄云水清浅，碧花无处乱鸣蛬。此生愈觉田园乐，梦里晓山三四峰。
相见欢·云闲晚溜琅琅
作者：蔡松年
朝代：金
体裁：词

云闲晚溜琅琅。泛炉香。一段斜川松菊，瘦而芳。人如鹄，琴如玉，月如霜。一曲清商人物，两相忘。
眼儿媚·丙辰晚春即事
作者：蔡松年
朝代：金
体裁：词

梨雪东城又回春。风物属闲身。不堪禁酒，百重堆按，满马京尘。眼青独拄西山笏，本是个中人。一犁春雨，一篙春水，自乐天真。
石州慢
作者：蔡松年
朝代：金

京洛三年，花满酒家，浮动金碧。友云缥缈清游，春笋新橙初擘。天东今日，枕书两眼昏花，壶觞不果酬佳节。独咏竹萧萧，者云团风叶。愁绝。此身蒲柳先秋，往事梦魂无迹。一寸归心，可忍年年形役。上园亲友，岁时陶写欢情，糟床晓溜东篱侧。手把一枝香，作萧闲闲客。
石州慢·高丽使还日作
作者：蔡松年
朝代：金

云海蓬莱，风雾鬓鬟，不假梳掠。仙衣捲尽云霓，方见宫腰纤弱。心期得处，世间言语非真，海犀一点通寥廓。无物比情浓，觅无情相博。离索。晓来一枕，馀香酒病，赖花医却。滟滟金尊，收拾新愁重酌。片帆云影，载将无际关山，梦魂应被杨花觉。梅子雨丝丝，满江干楼阁。
石州慢毛泽民尝九日以微疾不饮酒，唯煎小
作者：蔡松年
朝代：金

湔掠幸槐？找缎≡仆牛？？巯粝羲芍裢碇？铩*仆顷在汴梁三年，每约会心二三客，登故苑之友云亭，或寓居之西γ，置酒高会，以酬佳节，酣*？呈？？涝缤讼芯又？帧*岁在庚子，有五字十章，其一云，去年哦新诗，小山黄菊中。年年说归思，远目惊高鸿。逮今已复三经，是日奔走尘泥，劳生愈甚，今岁先入都门，意谓得与平生故人，共一笑之乐，且辱子文兄有同醉佳招。而前此二日，左目忽病昏翳，不复敢近酒盏。痴坐亡聊，感念身世，无以自遣，乃用泽民故事，拟菊烹茶，仍作长短句，以石州之音歌之京洛三年，花满酒家，浮动金碧。友云缥缈清游，春笋新橙初擘。天东今日，枕书两眼昏花，壶觞不果酬佳节。独咏竹萧萧，者云团风叶。愁绝。此身蒲柳先秋，往事梦魂无迹。一寸归心，可忍年年形役。上园亲友，岁时陶写欢情，糟床晓溜东篱侧。手把一枝香，作萧闲闲客。
秋日
作者：蔡松年
朝代：金

风萤开阖度松阴，松下飘然倦客心。几点清光照凉夜，何时远寺得幽寻。
菩萨蛮携酒过分定张子华
作者：蔡松年
朝代：金
体裁：词

披云拨雪鹅儿酒。浇公枯燥谈天口。秋梦浪翻江。雨窗深炷香。风烟公耐久。宜结神明友。醉里好微言。君平莫下帘。
蓦山溪
作者：蔡松年
朝代：金
体裁：词

清明绿野，玉色明春酒。燕地雪如沙，为唤起、斗南温秀。鬓丝禅榻，梦觉古扬州，瑶台路，返魂香，好在啼妆瘦。春前入眼，似是章台柳。欲典鹔鹴裘，误金车、香迎马首。绿阴青子，后日便东风，秋千散，暮寒生，月到西厢后。
蓦山溪
作者：蔡松年
朝代：金

清明绿野，玉色明春酒。燕地雪如沙，为唤起、斗南温秀。鬓丝禅榻，梦觉古扬州，瑶台路，返魂香，好在啼妆瘦。春前入眼，似是章台柳。欲典鹔鹴裘，误金车、香迎马首。绿阴青子，后日便东风，秋千散，莫寒生，月到西厢后。
蓦山溪
作者：蔡松年
朝代：金
体裁：词

霜林万籁，秋满人间世。客子旧山心，误西风、悲号涧水。茅檐夜久，仍送雨疏疏，焚香坐，对床眠，多少闲滋味。钓舡篷底，闲杀烟蓑辈。老眼倦纷华，宦情与、秋光似纸。幽栖归去，梧影小楼寒，看山眼，打窗声，莫放颓然醉。
蓦山溪
作者：蔡松年
朝代：金

霜林万籁，秋满人间世。客子旧山心，误西风、悲号涧水。茅檐夜久，仍送雨疏疏，焚香坐，对床眠，多少闲滋味。钓船篷底，闲杀烟蓑辈。老眼倦纷华，宦情与、秋光似纸。幽栖归去，梧影小楼寒，看山眼，打窗声，莫放颓然醉。
蓦山溪·清明绿野
作者：蔡松年
朝代：金

清明绿野，玉色明春酒。燕地雪如沙，为唤起、斗南温秀。鬓丝禅榻，梦觉古扬州，瑶台路，返魂香，好在啼妆瘦。春前入眼，似是章台柳。欲典？？裘，误金车、香迎马首。绿阴青子，后日便东风，秋千散，暮寒生，月到西厢后。
蓦山溪中秋后三日，夜风大作，林声如怒涛
作者：蔡松年
朝代：金

绝。客怀展转不能寐，因借浩然韵作此霜林万籁，秋满人间世。客子旧山心，误西风、悲号涧水。茅檐夜久，仍送雨疏疏，焚香坐，对床眠，多少闲滋味。钓舡篷底，闲杀烟蓑辈。老眼倦纷华，宦情与、秋光似纸。幽栖归去，梧影小楼寒，看山眼，打窗声，莫放颓然醉。
蓦山溪和子文韵
作者：蔡松年
朝代：金
体裁：词

人生寄耳，几许寒仍暑。东晋旧风流，叹此道、虽存如缕。黄尘堆里，玉树照光风，闲命驾，小开樽，林下歌奇语。萧闲老计，只有梅千树。明秀一峰寒，醉时眠、冷云幽处。君如早退，端可张吾军，唯莫遣，俗儿知，减却欢中趣。
西京道中
作者：蔡松年
朝代：金

来时绿水稻如针，归日青梢没鹤深。莫忘共山买田约，藕花相间柳阴阴。
西江月
作者：蔡松年
朝代：金

古殿苍松偃蹇，孤云丈室清深。茶声破睡午风阴。不用凉泉石枕。枯木人忘独坐，白莲意可相寻。归时团月印天心。更作逃禅小饮。
读疏咏之安阳对竹二诗怀家山次韵见意
作者：蔡松年
朝代：金

短发新霜及未侵，几年和月买泉林。偶然行李对寒碧，忆得故园惊岁阴。枕上秋岚吹醉梦，门前沙鸟立清深。个中须著翛翛玉，落日微风伴我吟。
银州道中
作者：蔡松年
朝代：金

小渡霜螯贱于土，重嵓野菊大如钱。此时最忆涪翁语，无酒令人意缺然。
閒居漫兴
作者：蔡松年
朝代：金

归田不早计，岁月易云徂。但要追莲社，何须赐镜湖。簿书欺俗吏，绳墨守愚儒。安得如嵇阮，相从兴不孤。
雨中花慢
作者：蔡松年
朝代：金

嗜酒偏怜风竹，晋客神清，多寄虚玄。有山阳遗迹，水石高寒。曾为幽栖起本，几求方外微官。谩蹉跎十载，还羡君侯，左驾朱轓。山村霰雪，竹外花明，瘦梅半树斓斑。溪路转、青帘佳处，便是萧闲。寄谢王君精爽，摩挲森碧琅玕。个中著我，储风养月，先报平安。
雨中花慢
作者：蔡松年
朝代：金

忆昔东山，王谢感概，离情多在中年。正赖哀弦清唱，陶写馀欢。两晋名流谁有，半生老眼常寒。梦回故国，酒前风味，一笑都还。湖光玉骨，水秀山明，唤人妙思无边。吾老矣、不堪冰雪，换此萧闲。传语明年晓月，梅梢莫转银盘。后期好在，黄柑紫蟹，劝我休官。
雨中花慢·送赵子坚再赴辽阳幕
作者：蔡松年
朝代：金

化鹤城高，山蟠辽海，参天古木苍烟。有贤王豪爽，不减梁园。高会端思白雪，清澜远泛红莲。况男儿方壮，好为知音，重鼓冰弦。香凝翠幕，月压溪楼，暮寒有酒如川。人半醉、竹西歌吹，催度新篇。顾我心情老矣，爱君风谊依然。倦游归去，羽衣相过，会约明年。
雪晴呈玉堂诸公
作者：蔡松年
朝代：金

雪晴松顶玉斓斑，晓眼清于化鹤山。欲立冻云搜杰句，却思仙客退清班。氍毹帐底沉香火，薝卜花中碧雾鬟。唤取广寒脩月手，月波千丈捲春还。
韩侯晁仲许送名酒渴心生尘以诗促之
作者：蔡松年
朝代：金

好在银瓶秋露光，借君云梦到枯肠。解浇万里客愁破，暂吐十年黄卷香。江水苦摇梁苑梦，海棠新学汉宫妆。天东四月春如许，坐待白衣投醉乡。
高丽馆中二首
作者：蔡松年
朝代：金

蛤蜊风味解朝酲，松顶云痴雨不晴。悄悄重帘断人语，碧壶春笋更同倾。晚风高树一襟清，人与缥瓷相照明。谢女微吟有深致，海山星月总关情。
高丽馆中二首·其一
作者：蔡松年
朝代：金

蛤蜊风味解朝酲，松顶云痴雨不晴。悄悄重帘断人语，碧壶春笋更同倾。
高丽馆中二首·其二
作者：蔡松年
朝代：金

晚风高树一襟清，人与缥瓷相照明。谢女微吟有深致，海山星月总关情。
高昌馆道中
作者：蔡松年
朝代：金

雨馀嵓石古苔青，松里珠玑万叶明。渺渺绿畦看鹭立，深深清樾有蝉鸣。
鹧鸪天
作者：蔡松年
朝代：金

解语宫花出画檐。酒尊风味为花甜。谁怜梦好春如水，可奈香馀月入帘。春漫漫，酒厌厌。曲终新恨到眉尖。此生愿化双琼柱，得近春风暖玉纤。秀樾横塘十里香。水花晚色静年芳。胭脂雪瘦薰沈水，翡翠盘高走夜光。山黛远，月波长。莫云秋影蘸潇湘。醉魂应逐凌波梦，分付西风此夜凉。
鹧鸪天·其一
作者：蔡松年
朝代：金

解语宫花出画檐。酒尊风味为花甜。谁怜梦好春如水，可奈香馀月入帘。春漫漫，酒厌厌。曲终新恨到眉尖。此生愿化双琼柱，得近春风暖玉纤。
鹧鸪天·其二
作者：蔡松年
朝代：金
体裁：词

秀樾横塘十里香。水花晚色静年芳。胭脂雪瘦薰沈水，翡翠盘高走夜光。山黛远，月波长。暮云秋影蘸潇湘。醉魂应逐凌波梦，分付西风此夜凉。
鹧鸪天·其二
作者：蔡松年
朝代：金

秀樾横塘十里香。水花晚色静年芳。胭脂雪瘦薰沈水，翡翠盘高走夜光。山黛远，月波长。莫云秋影蘸潇湘。醉魂应逐凌波梦，分付西风此夜凉。
鹧鸪天·解语宫花出画檐
作者：蔡松年
朝代：金

解语宫花出画檐。酒尊风味为花甜。谁怜梦好春如水，可奈香馀月入帘。春漫漫，酒厌厌。曲终新恨到眉尖。此生愿化双琼柱，得近春风暖玉
鹧鸪天·赏荷
作者：蔡松年
朝代：金

秀樾横塘十里香，水花晚色静年芳。胭脂雪瘦熏沉水，翡翠盘高走夜光。山黛远，月波长，暮云秋影蘸潇湘。醉魂应逐凌波梦，分付西风此夜凉。
鹧鸪天·赏荷
作者：蔡松年
朝代：金
体裁：词

秀樾横塘十里香，水花晚色静年芳。胭脂雪瘦薰沉水，翡翠盘高走夜光。
山黛远，月波长，暮云秋影蘸潇湘。醉魂应逐凌波梦，分付西风此夜凉。
黄海棠
作者：蔡松年
朝代：金

清阴不叹晚寻芳，缥缈缃云翠袖长。萼绿江花输带叶，醉红蜀艳恨无香。南州气味连三月，东晋风流共一觞。老眼寒来易愁绝，温柔乞与醉中乡。
黄海棠
作者：蔡松年
朝代：金

轻如红豆排冰雪，一拂新鹅色更奇。不觉浓阴破明玉，有情谁解赏离披。
游永阳园诗
作者：蔺世一
朝代：金
体裁：古风

岁久仙游观，园新五年过。基惟吴生施，买地费家货。栽惟王子勤，花木逾万个。共胜永阳名，千古无令破。又添长春亭，白云为戍逻。瞰临渺空阔，绿净不可唾。沟塍如刻镂，堆绣最堪播。瑞槐龙蛇活，怪石虎狼卧。夜风一河喧，晨钟两崖和。人生欢有几，事往悲岂那。欲压市尘嚣，且来取静坐。愿书梁上牌，勿使尘泥涴。
过洛阳
作者：薛可
朝代：金

西来东去洛阳城，千尺浮图了送迎。十日酒旗歌板地，白头孤客可怜生。
寄人宰县
作者：薛潜
朝代：金

县务无难易，人才自异同。割鸡良暂屈，制锦要专工。积弊奸赃后，遗黎喘汗中。不存忧世志，底用读书功。嫉恶看平日，知君有古风。莫教循吏传，独载鲁山翁。
白发感怀
作者：薛珏
朝代：金

少年豪举气如虹，今日萧然一病翁。晓镜祇添头上雪，春风不绿鬓边蓬。文章那作一钱直，灯火空劳半世功。拟筑糟丘便归老，醉乡何者是穷通。
九日感怀
作者：薛继先
朝代：金

衰年易感我今知，无讶骚人动楚悲。故国久抛兵劫后，佳辰多负菊花期。一时兰艾同凋落，两鬓雪霜仍别离。高世输他陶靖节，悠然高兴满东篱。
雪花
作者：虞仲文
朝代：金

琼英与玉蕊，片片落前池。问著花来处，东君也不知。
悬泉
作者：袁从乂
朝代：金
体裁：七言律诗

翠岩高列势摩天，岩上轰雷泻玉泉。绝壁飞来浑是雨，长风捲去忽成烟。围茅小隐初经眼，跨鹤先儒已著鞭。吟罢徜徉眠月窟，梦回犹听鼓鼘鼘。
扇图
作者：许古
朝代：金

云压溪塘小雪春，融融和气浥轻尘。山禽共作梅花梦，物性由来懒是真。
眼儿媚
作者：许古
朝代：金

浊醪篘得玉为浆。风韵带橙香。持杯笑道，鹅黄似酒，酒似鹅黄。世缘老矣不思量，沈醉又何妨。临风对月，山歌野调，尽我疏狂。
行香子
作者：许古
朝代：金

秋入鸣皋。爽气飘萧。挂衣冠、初脱尘劳。窗间岩岫，看尽昏朝。夜山低，晴山近，晓山高。细数閒来。几处村醪。醉模糊、信手挥毫。等閒陶写，问恁风骚。乐因循，能潦倒，也消摇。
行香子
作者：许古
朝代：金
体裁：词

秋入鸣皋。爽气飘萧。挂衣冠、初脱尘劳。窗间岩岫，看尽昏朝。夜山低，晴山近，晓山高。
细数闲来，几处村醪。醉模糊、信手挥毫。等闲陶写，问甚风骚。乐因循，能潦倒，也消摇。
被召过少室
作者：许古
朝代：金

老病无堪合退休，伊川久巳得菟裘。如今又上长安道，好被青山笑白头。
访箕和尚岘山
作者：许古
朝代：金

山中风定夜沈沈，月满禅林静客心。苍桧四排严法界，孤松中立殷潮音。鼓钟有节人如玉，台殿无尘地布金。二月来游春尚浅，红梅无数照山阴。
青柯平二道人
作者：许古
朝代：金

深谷缘危磴，长林绕碧山。山中四时好，方外两翁閒。身世青云上，尘埃大梦间。高情应笑我，才到却空还。
少室道中
作者：许安仁
朝代：金

少室峰头晓月沈，千家城郭淡阴阴。五更鸡唱残星灭，马上看山过少林。
少林寺
作者：许安仁
朝代：金
体裁：七言律诗

岩壑深严入翠微，少林金碧露烟霏。五峰屏簇禅庵小，万劫天开佛日辉。闻说九年深面壁，得逢二祖便传衣。千秋少室山灵在，曾见神僧双履归。
望少室
作者：许安仁
朝代：金

名山都不见真形，万仞盘盘入杳冥。安得云间骑白鹤，下看三十六峰青。
游法轮院
作者：许安仁
朝代：金
体裁：古风

太行冈岭横漫漫，撑空一带云霞间。巨鳌背负九州出，重重山上复有山。高都城头见松岭，突兀双峰螺髻并。招邀析城揖王屋，指顾硖石瞰天井。萧萧枫叶满山秋，岩峦掩抱云林幽。攀崖转壑路欹侧，虽有佛刹谁曾游。年丰郡邑閒无事，琴酒招呼二三子。题诗古壁赠山僧，略记衰翁曾到此。
游泰安竹林
作者：许安仁
朝代：金

萧寺天教胜处安，峰峦腾掷水云閒。客来总说游山好，不道山僧却厌山。
草木虫鱼咏二首
作者：许安仁
朝代：金

蝇钻故纸竟不悟，蛾扑明灯甘丧生。大似盲人骑瞎马，不知平地有深坑。蓬在麻中应自直，茑生松下亦能高。不关若辈工攀附，物理由来系所遭。
草木虫鱼咏二首·其一
作者：许安仁
朝代：金

蝇钻故纸竟不悟，蛾扑明灯甘丧生。大似盲人骑瞎马，不知平地有深坑。
草木虫鱼咏二首·其二
作者：许安仁
朝代：金

蓬在麻中应自直，茑生松下亦能高。不关若辈工攀附，物理由来系所遭。
送二道者归汾州
作者：许安仁
朝代：金

介休山下两閒人，来访汾阳旧使君。明日却归尘外去，一双白鹤上青云。
题安生僧寺
作者：贾泳
朝代：金

重来已是五年游，忧患相仍欲白头。翻羡亭亭两奇树，不知风雨过春秋。
赠答史院从事
作者：贾益谦
朝代：金

见说才名自妙年，多惭政府旧妨贤。物华天宝无今古，凤阁鸾台孰后先。郑圃道尊何敢望，济南书在子当传。莫言老眼昏花满，及见风鹏上九天。
许道宁群峰暮雪
作者：赵之杰
朝代：金

道士平生林野人，醉中拈出雪峰真。为君疗却烟霞癖，比似青囊药更神。
除夜
作者：赵之杰
朝代：金

日月不肯留，岁历倏云毕。僧坊见节物，新正在明日。夜半拊枕叹，半百又加七。形骸念念改，膂力能不失。经言男数八，此去才有一。健者未可期，况乃常衰疾。物情忌盈满，君子慎名实。行矣安退閒，吾其保终吉。
题济源龙潭寺
作者：赵之杰
朝代：金

树围修竹竹围庵，庵下泓然碧一潭。极目荷花半秋色，小横图上看江南。
甘露寺
作者：赵亮功
朝代：金
体裁：五言律诗

郑南峰下寺，泉石间疏篁。飞雨度山阁，閒云生野塘。檐前松子落，厨际柏烟香。别后闻钟磬，山阴空夕阳。
甘露寺
作者：赵亮功
朝代：金

郑南峰下寺，泉石间疏篁。飞雨度山阁，閒云生野塘。檐前松子落，廚际柏烟香。别后闻钟磬，山阴空夕阳。
元弟以所业见投赋诗为赠
作者：赵伯成
朝代：金

耆旧隔存殁，为君重叹嗟。人门得嵇绍，文赋见张华。夙有凌云笔，方乘犯斗槎。忘年即吾友，未可论通家。
蜡梅二首
作者：赵伯成
朝代：金

冻蕾含香蜡点匀，古来幽谷有佳人。诗家只怨和羹晚，不道红梅别是春。冷艳疏香寂莫滨，欲持何物向时人。东风自是清狂手，办作竹篱茅舍春。
蜡梅二首·其一
作者：赵伯成
朝代：金

冻蕾含香蜡点匀，古来幽谷有佳人。诗家只怨和羹晚，不道红梅别是春。
蜡梅二首·其二
作者：赵伯成
朝代：金

冷艳疏香寂莫滨，欲持何物向时人。东风自是清狂手，办作竹篱茅舍春。
丁亥三月二十五日雪
作者：赵元
朝代：金

夬变乾将至，阴凝阳不流。雨飞犹带雪，风急似号秋。草木无春意，关河惨客愁。天心宁易测，三叹索冬裘。
丙子夏卧病汗后有作
作者：赵元
朝代：金

枯肠得水若通灵，涣汗周身一雨零。行客筋骸困方歇，醉人心骨唤初醒。病蝉移梦入新壳，老鹤息神梳旧翎。乞得残骸对儿女，不愁无粟贮陶瓶。
书怀
作者：赵元
朝代：金

懒退无心廪与庖，愿㩦诸子斸山硗。閒消白日醒吟醉，猛省浮生梦幻泡。窈窕云山三兔窟，漂摇风树一鸠巢。联名便入村家社，莫认公卿是故交。
书怀
作者：赵元
朝代：金
体裁：七言律诗

懒退无心廪与庖，愿携诸子斸山硗。閒消白日醒吟醉，猛省浮生梦幻泡。窈窕云山三兔窟，漂摇风树一鸠巢。联名便入村家社，莫认公卿是故交。
书怀继元弟裕之韵四首
作者：赵元
朝代：金

蓍龟不须问，我命只自知。多生堕宿业，世网缠绵之。骅骝受羁衔，大笑跛鳖迟。跛鳖亦复笑，缩首甘自卑。何必参漆园，物理本自齐。槟榔可消谷，志士常苦饥。穆之万人雄，犹不免此讥。我懦更多病，区区欲何为。钟鼎不可倖，藜藿分所宜。安能如黄蜂，为人填蜜脾。清白傥少污，后人何所贻。初学悔大谬，篆刻工文辞。年来厌酸咸，淡爱陶潜诗。爱诗固自佳，其如未忘机。回头四十年，言动俱成非。谁能逐世利，日久常规规。惟当种溪田，与子常相期。窗扉有生意，山间春到时。长安冠盖尘，游哉不如兹。西畴将有事，老农真吾师。不见元鲁山，梦寐役所思。遗山乃其后，僻处政坐诗。时复一相过，照眼珊瑚枝。奇书多携来，为子卧听之。少从白衫游，气与山峥嵘。一念堕文字，肠腹期拄撑。多机天所灾，室暗灯不荧。拈书枕头睡，鼻息春雷鸣。泰山与鸿毛，何者为重轻。蹄泓与渤澥，谁能较亏盈。如能平其心，一切当自平。嵩箕有奇姿，出云何悠然。云山足佳处，留客今几年。有子罢读书，求种山间田。栗里愧渊明，香山惭乐天。二老已古人，相望云泥悬。得酒邀月来，对影空自怜。摄衣欲起舞，稚子不须牵。
书怀继元弟裕之韵四首·其一
作者：赵元
朝代：金

蓍龟不须问，我命只自知。多生堕宿业，世网缠绵之。骅骝受羁衔，大笑跛鳖迟。跛鳖亦复笑，缩首甘自卑。何必参漆园，物理本自齐。槟榔可消谷，志士常苦饥。穆之万人雄，犹不免此讥。我懦更多病，区区欲何为。钟鼎不可倖，藜藿分所宜。安能如黄蜂，为人填蜜脾。清白傥少污，后人何所贻。初学悔大谬，篆刻工文辞。年来厌酸咸，淡爱陶潜诗。爱诗固自佳，其如未忘机。回头四十年，言动俱成非。谁能逐世利，日久常规规。惟当种溪田，与子常相期。
书怀继元弟裕之韵四首·其三
作者：赵元
朝代：金

少从白衫游，气与山峥嵘。一念堕文字，肠腹期拄撑。多机天所灾，室暗灯不荧。拈书枕头睡，鼻息春雷鸣。泰山与鸿毛，何者为重轻。蹄泓与渤澥，谁能较亏盈。如能平其心，一切当自平。
书怀继元弟裕之韵四首·其二
作者：赵元
朝代：金

窗扉有生意，山间春到时。长安冠盖尘，游哉不如兹。西畴将有事，老农真吾师。不见元鲁山，梦寐役所思。遗山乃其后，僻处政坐诗。时复一相过，照眼珊瑚枝。奇书多携来，为子卧听之。
书怀继元弟裕之韵四首·其四
作者：赵元
朝代：金

嵩箕有奇姿，出云何悠然。云山足佳处，留客今几年。有子罢读书，求种山间田。栗里愧渊明，香山惭乐天。二老已古人，相望云泥悬。得酒邀月来，对影空自怜。摄衣欲起舞，稚子不须牵。
修城去
作者：赵元
朝代：金

修城去，劳复劳，途中哀叹声嗷嗷。几年备外敌，筑城恐不高。城高虑未固，城外重三壕。一锹复一杵，沥尽民脂膏。脂膏尽，犹不辞，本期有难牢护之。一朝敌至任推击，外无强援中不支。倾城十万户，屠灭无移时。敌兵出境已踰月，风吹未乾城下血。百死之馀能几人，鞭背驱行补城缺。修城去，相对泣，一身赴役家无食。城根运土到城头，补城残缺终何益。君不见得一李绩贤长城，莫道世间无李绩。
哀古道
作者：赵元
朝代：金

山深道坏水纵横，怪得春来少客行。不信天教人迹断，水乾更遣蒺藜生。
喜霁
作者：赵元
朝代：金

片段溪云破，纵横野水淙。人閒泥塞路，蝇动日烘窗。绕壁苔痕满，侵阶树影双。还思酿新黍，瓮面挹秋江。
大暑
作者：赵元
朝代：金

旱云飞火燎长空，白日浑如堕甑中。不到广寒冰雪窟，扇头能有几多风。
学稼
作者：赵元
朝代：金

不堪炊煮一箱书，十口东西若可糊。食禄已惭中隐吏，垦山聊作下农夫。藁遗场圃无多积，子入官仓困远输。近日愚轩睡眠少，打门时复有追胥。
客况
作者：赵元
朝代：金

庐山踏遍却归崧，世事悠悠付老慵。乐近僧居非佞佛，苦无田种强为农。菊花雨似人情冷，梨叶霜如酒力浓。一十五秋河表客，合教节物笑龙钟。
宿少林寺
作者：赵元
朝代：金

双轮走鸡栖，下岭分间道。行行得精舍，翠崦作回抱。诸峰知客来，故故颜色好。征衫满尘土，惭愧方丈老。殷勤一瓣香，为我除热恼。世缘如落花，篱裀迹俱埽。个中有佳处，行脚恨不早。一庵祖师傍，异日亲结草。
寄裕之二首
作者：赵元
朝代：金

汩没兵尘满鬓霜，买邻心乐古清凉。閒陪老秀春行脚，闷欠臞元夜对床。正欲脱身求兔窟，谁能随世转羊肠。南阳未比嵩阳好，满眼交游即故乡。老懒愚轩百不能，饱谙人意冷于冰。清狂旧日耽诗客，灰朽而今有发僧。梦裹纸衾三丈日，话延雪屋一龛灯。新开一径通兰若，斩尽清凉旧葛藤。
寄裕之二首·其一
作者：赵元
朝代：金

汩没兵尘满鬓霜，买邻心乐古清凉。閒陪老秀春行脚，闷欠臞元夜对床。正欲脱身求兔窟，谁能随世转羊肠。南阳未比嵩阳好，满眼交游即故乡。
寄裕之二首·其二
作者：赵元
朝代：金

老懒愚轩百不能，饱谙人意冷于冰。清狂旧日耽诗客，灰朽而今有发僧。梦裹纸衾三丈日，话延雪屋一龛灯。新开一径通兰若，斩尽清凉旧葛藤。
早发宝应龙门道中有感
作者：赵元
朝代：金

山僧送客客行东，回首云寮梦寐中。人语咿呦村店火，帽檐欹侧石门风。伊川远映春冰绿，少顶先搀晓日红。为问年来几还往，只应乌鹊识衰翁。
晚出
作者：赵元
朝代：金

坐久卧还起，畏此夏日长。出门鬓蓬松，西日明半墙。鸠鸣舍东柳，雌和墙南桑。十日暑烦苦，一雨方论量。偶然释忧抱，露坐移绳床。群儿莫相催，老子便晚凉。
村居夏日
作者：赵元
朝代：金

官府不著名，散迹村落深。白云自朝暮，青山无古今。爱此夏日永，门巷多繁阴。呼儿具绳床，不履亦不簪。殷勤好风来，为我消烦襟。一饱万事了，何用腰黄金。羁勒困名马，网罗多珍禽。何如山鹿痴，呦呦恋长林。
次韵答裕之
作者：赵元
朝代：金

薄莫敲门喜客佳，水萍风絮共天涯。行藏一话倾心肺，古律三诗淬齿牙。朱研不妨閒度日，青山终得共餐霞。扶持老病须君辈，满地豺狼万里家。
次韵裕之见寄二首
作者：赵元
朝代：金

鱼入深渊鹤在阴，飞潜何幸远庖砧。乾坤万里云无迹，冰雪三冬柏有心。故国钩留清夜梦，岁华分付白头吟。莘川拟作桃源隐，共与青山阅古今。古屋飕飕四壁尘，不堪幽独足吟呻。瓶储看客常年惯，家具为农近日新。世味饱尝惟可睡，诗情漫苦不医贫。相从分我西山半，欲乞臞元伴老身。
次韵裕之见寄二首·其一
作者：赵元
朝代：金

鱼入深渊鹤在阴，飞潜何幸远庖砧。乾坤万里云无迹，冰雪三冬柏有心。故国钩留清夜梦，岁华分付白头吟。莘川拟作桃源隐，共与青山阅古今。
次韵裕之见寄二首·其二
作者：赵元
朝代：金

古屋飕飕四壁尘，不堪幽独足吟呻。瓶储看客常年惯，家具为农近日新。世味饱尝惟可睡，诗情漫苦不医贫。相从分我西山半，欲乞臞元伴老身。
渡洛口
作者：赵元
朝代：金

一脉寒流两岸冰，断桥无力强支撑。忘机羡杀沙鸥好，不省人间有战争。
田间秋日三首
作者：赵元
朝代：金

好雨知时便放晴，天和酝酿作西成。秋收但得官军饱，未怕输租远十程。禾穗累累豆角稠，崧前村落太平秋。熙熙多少丰年意，都在农家社案头。皤翁伛偻负薪行，稚子跳梁剥枣声。不似二姑忙更杀，晚春堆髻脱钗荆。
田间秋日三首·其一
作者：赵元
朝代：金

好雨知时便放晴，天和酝酿作西成。秋收但得官军饱，未怕输租远十程。
田间秋日三首·其三
作者：赵元
朝代：金

皤翁伛偻负薪行，稚子跳梁剥枣声。不似二姑忙更杀，晚春堆髻脱钗荆。
田间秋日三首·其二
作者：赵元
朝代：金

禾穗累累豆角稠，崧前村落太平秋。熙熙多少丰年意，都在农家社案头。
立秋日
作者：赵元
朝代：金

况味年来老比丘，禅房三伏得迟留。连宵雨作垂垂晓，十口家贫盻盻秋。熟未先须伺禾黍，有无何暇问衣裘。半生枉却亲灯火，一事不成空白头。
薛鼎臣罢登封
作者：赵元
朝代：金

弄人鼓笛不相疑，便著当场傀儡衣。终日抱饥唯饮水，也和醉客一时归。
行香子
作者：赵元
朝代：金

镜里流年，绿变华颠。谢西山、青眼依然。人生安用，利琐名缠。似燕营巢，蜂课蜜，蚁争膻。词苑群仙，场屋诸贤，看文章大笔如椽。閒人书册，且枕头眠。有洗心经，传灯录，坐忘篇。潦倒无闻，坐惯家贫。眼昏花心口犹存。人皆笑我，我尽教人。拚醉吟风，閒钓月，困眠云。邂逅交亲，语欸情真，且相从莫浪辛勤。西山归隐，不用移文。看菊成丛，松结子，竹生孙。山拥垣墙，水满溪塘。几人家、篱落斜阳。又还夏也，一霎人忙。正稻分畦，蚕卸簇，麦登场。老子徜徉，閒日偏长，鬓鬔松、只管寻凉。绿阴何处，旋旋移床。有道边槐，门外柳，舍南桑。
行香子·其一
作者：赵元
朝代：金

镜里流年，绿变华颠。谢西山、青眼依然。人生安用，利琐名缠。似燕营巢，蜂课蜜，蚁争膻。词苑群仙，场屋诸贤，看文章大笔如椽。閒人书册，且枕头眠。有洗心经，传灯录，坐忘篇。
行香子·其三
作者：赵元
朝代：金

山拥垣墙，水满溪塘。几人家、篱落斜阳。又还夏也，一霎人忙。正稻分畦，蚕卸簇，麦登场。老子徜徉，閒日偏长，鬓鬔松、只管寻凉。绿阴何处，旋旋移床。有道边槐，门外柳，舍南桑。
行香子·其二
作者：赵元
朝代：金

潦倒无闻，坐惯家贫。眼昏花心口犹存。人皆笑我，我尽教人。拚醉吟风，閒钓月，困眠云。邂逅交亲，语欸情真，且相从莫浪辛勤。西山归隐，不用移文。看菊成丛，松结子，竹生孙。
诗送辛敬之东归二首
作者：赵元
朝代：金

风埃憔悴旧霜袍，老去新诗价转高。橡栗漫山犹可煮，不须低首向儿曹。文章无力命有在，一点浩然天地閒。风雪满头人不识，又㩦诗藁出西山。
诗送辛敬之东归二首·其一
作者：赵元
朝代：金

风埃憔悴旧霜袍，老去新诗价转高。橡栗漫山犹可煮，不须低首向儿曹。
诗送辛敬之东归二首·其二
作者：赵元
朝代：金

文章无力命有在，一点浩然天地閒。风雪满头人不识，又㩦诗藁出西山。
诗送辛敬之东归二首·其二
作者：赵元
朝代：金
体裁：七言绝句

文章无力命有在，一点浩然天地閒。风雪满头人不识，又携诗藁出西山。
读乐天无可奈何歌
作者：赵元
朝代：金

凫胫苦太短，蚿足何其多。物理斩不齐，利剑空自磨。老蹠富且寿，元恶天不诃。伯夷岂不仁，饿死西山阿。天意寓冥邈，人心徒揣摩。不如且饮酒，流年付蹉跎。酒酣登高原，浩歌无奈何。
邻妇哭
作者：赵元
朝代：金

邻妇哭，哭声苦，一家十口今存五。我亲问之亡者谁，儿郎被杀夫遭虏。邻妇哭，哭声哀，儿郎未埋夫未回。烧残破屋不暇葺，田畴失锄多草莱。邻妇哭，哭不停，应当门户无馀丁。追胥夜至星火急，并州运米云中行。
钦若遽有商于之行作长语为别兼简仲泽弟一笑
作者：赵元
朝代：金

庐山铓然深可居，洛水蚓然清可渔。嘉哉山水有如此，不能留客如蘧庐。楚茅不入干王诛，大帅分阃临商于。谋参帷幄渴英俊，蒐罗远到山间癯。陇西四钦出将种，人爱若也温而愉。朅来谁飞荐鹗书，枕前堕檄催驰驱。行参幕宾亦大可，把酒当为帅君贺。王家仲泽如仲宣，共看吐奇飞玉唾。一军号令雅歌中，声落荆蛮胆先破。愚轩退居如甑堕，閒暇多君时见过。明朝笑语隔关山，一月须？面墙卧。
钦若遽有商于之行作长语为别兼简仲泽弟一笑
作者：赵元
朝代：金
体裁：古风

庐山铓然深可居，洛水蚓然清可渔。嘉哉山水有如此，不能留客如蘧庐。楚茅不入干王诛，大帅分阃临商于。谋参帷幄渴英俊，蒐罗远到山间癯。陇西四钦出将种，人爱若也温而愉。朅来谁飞荐鹗书，枕前堕檄催驰驱。行参幕宾亦大可，把酒当为帅君贺。王家仲泽如仲宣，共看吐奇飞玉唾。一军号令雅歌中，声落荆蛮胆先破。愚轩退居如甑堕，閒暇多君时见过。明朝笑语隔关山，一月须𢬵面墙卧。
题裕之家山图
作者：赵元
朝代：金

系舟盘盘连石岭，牧马澄澄倒山影。山光水气相混涵，中有元家旧庐并。雁门一开豺虎场，驾言投迹嵩之阳。青山偃蹇不可将，十年竟堕兵尘黄。东岩风物知犹在，说与寄庵神已会。一挥淡墨能似之，清辉远寄形骸外。元家故山吾与邻，梦见不如画图真。旧曾行处聊经眼，未得归时亦可人。
□□□·席屋上戏书
作者：赵可
朝代：金

赵可可，肚里文章可可。三场挨了两场过，只有这番解火。恰如合眼跳黄河，知他是过也不过。试官道、王业艰难，好交你知我。
云兴馆晓起
作者：赵可
朝代：金

双旌晚泊云兴馆，对面高峰绝可人。一夜山云飞作雪，要誇千树玉璘珣。
凤栖梧
作者：赵可
朝代：金
体裁：词

霜树重重青嶂小。高栋飞云，正在霜林杪。九日黄花才过了。一尊聊慰秋容老。翠色有无眉淡扫。身在西山，却爱东山好。流水极天横晚照。酒阑望断西河道。
凤栖梧
作者：赵可
朝代：金

霜树重重青嶂小。高栋飞云，正在霜林杪。九日黄花才过了。一尊聊慰秋容老。翠色有无眉黛扫。身在西山，却爱东山好。流水极天横晚照。酒阑望断西河道。
凤栖梧·霜树重重青嶂小
作者：赵可
朝代：金

霜树重重青嶂小，高栋飞云，正在霜林杪。九日黄花才过了，一尊聊慰秋容老。
翠色有无眉淡扫。身在西山，却爱东山好。流水极天横晚照，酒阑望断西河道。
卜算子·谱太白诗
作者：赵可
朝代：金

明月在青天，借问今时几。但见宵从海上来，不觉云间坠。流水古今人，共看皆如此。唯愿当歌对酒时，长照金尊里。
好事近
作者：赵可
朝代：金

密雪听窗知，午醉晚来初觉。人与胆瓶梅蕊，共此时萧索。倚窗閒看六花飞，风轻止还作。个里有诗谁会，满疏篱寒雀。
望云间·代州南楼
作者：赵可
朝代：金

云朔南陲，全赵幕府，河山襟带名藩。有朱楼缥缈，千雉回旋。云度飞狐绝险，天围紫塞高寒。吊兴亡遗迹，咫尺西陵，烟树苍然。时移事改，极目伤心，不堪独倚危阑。惟是年年飞燕，霜雪知还。楼上四时长好，人生一世谁閒。故人有酒，一尊高兴，不减东山。
望海潮·发高丽作
作者：赵可
朝代：金

云垂馀发，霞拖广袂，人间自有飞琼。三馆俊游，百衔高选，翩翩老阮才名。银汉会双星。尚相看脉脉，似隔盈盈。醉玉添春，梦云同夜惜卿卿。离觞草草同倾。记灵犀旧曲，晓枕馀酲。海外九州，邮亭一别，此生未卜他生。江上数峰青。怅断云残雨，不见高城。二月辽阳芳草，千里路
望海潮·发高丽作
作者：赵可
朝代：金

云垂馀发，霞拖广袂，人间自有飞琼。三馆俊游，百衔高选，翩翩老阮才名。银汉会双星。尚相看脉脉，似隔盈盈。醉玉添春，梦云同夜惜卿卿。离觞草草同倾。记灵犀旧曲，晓枕馀酲。海外九州，邮亭一别，此生未卜他生。江上数峰青。怅断云残雨，不见高城。二月辽阳芳草，千里路傍情。
望海潮·发高丽作
作者：赵可
朝代：金
体裁：词

云垂馀发，霞拖广袂，人间自有飞琼。三馆俊游，百衔高选，翩翩老阮才名。银汉会双星。尚相看脉脉，似隔盈盈。醉玉添春，梦云同夜惜卿卿。
离觞草草同倾。记灵犀旧曲，晓枕馀酲。海外九州，邮亭一别，此生未卜他生。江上数峰青。怅断云残雨，不见高城。二月辽阳芳草，千里路旁情。
来远驿雪夕
作者：赵可
朝代：金

江上东风冷不禁，晚云翻手弄晴阴。春来天气不全好，夜久雪花如许深。煖老正思燕地玉，辟寒谁有魏台金。空斋寂莫青绫被，学得东山拥鼻吟。
浣溪沙
作者：赵可
朝代：金

抬转炉熏自换香。锦衾收拾却遮藏。二年尘暗小鸳鸯。落木萧萧风似雨，疏棂皎皎月如霜。此时此夜最凄凉。
浣溪沙
作者：赵可
朝代：金

抬转炉薰自换香。锦衾收拾却遮藏。二年尘暗小鸳鸯。落木萧萧风似雨，疏林皎皎月如霜。此时此夜最凄凉。火冷薰炉香渐消。更阑拨火更重烧。愁心心字两俱焦。半世清狂无限事，一窗风月可怜宵。灯残花落梦无聊。
浣溪沙
作者：赵可
朝代：金

火冷熏炉香渐消。更阑拨火更重烧。愁心心字两俱焦。半世清狂无限事，一窗风月可怜宵。灯残花落梦无聊。
浣溪沙·其一
作者：赵可
朝代：金

抬转炉薰自换香。锦衾收拾却遮藏。二年尘暗小鸳鸯。落木萧萧风似雨，疏林皎皎月如霜。此时此夜最凄凉。
浣溪沙·其二
作者：赵可
朝代：金

火冷薰炉香渐消。更阑拨火更重烧。愁心心字两俱焦。半世清狂无限事，一窗风月可怜宵。灯残花落梦无聊。
自白云上石瓮至明仙与黑道人饮
作者：赵可
朝代：金
体裁：古风

白云下明仙，岩路萦九折。僧居未离人，西崦颇孤绝。万株倚空青，双壁似天阙。幽怀惬泉石，高行在曲糵。道人唱山歌，击竹为之节。翩然两朱袖，雅郑辄间发。残阳逼归鞍，怅与清境别。今宵晋溪梦，萧洒挂林樾。
蓦山溪·赋崇福荷花崇福在太原晋溪
作者：赵可
朝代：金
体裁：词

云房西下，天共沧波远。走马记狂游，正芙蓉、平铺镜面。浮空栏槛，招我倒芳尊，看花醉，把花归，扶路清香满。水枫旧曲，应逐歌尘散。时节又新凉，料开遍、横湖清浅。冰姿好在，莫道总无情，残月下，晓风前，有恨何人见。
蓦山溪·赋崇福荷花崇福在太原晋溪
作者：赵可
朝代：金

云房西下，天共沧波远。走马记狂游，正芙蓉、平铺镜面。浮空栏槛，招我倒芳尊，看花醉，把花归，扶路清香满。水枫旧曲，应逐歌尘散。时节又新凉，料开遍、横湖清浅。冰姿好在，莫道总无情，残月下，晚风前，有恨何人见。
谒先主庙
作者：赵可
朝代：金
体裁：七言律诗

天下英雄操与君，老奸岂是一流人。乘时不作池中物，得士能令鼎足均。故里柔桑曾羽葆，荒祠古木尚龙鳞。天教典午亡吴魏，雅志呜呼竟不伸。
鹧鸪天
作者：赵可
朝代：金

金络閒穿御路杨。青旗遥认醉中乡。可人自有迎门笑，下马何妨索酒尝。春正好，日初长。一尊容我驻风光。归来想像行云处，薄雨霏霏洒面凉。十顷平波溢岸青。草香沙暖水云晴。轻衫短帽垂杨里，楚酒相看别有情。挥彩笔，倒银瓶。花枝照眼句还成。老来旋减金钗兴，回施春光与后生。
鹧鸪天·其一
作者：赵可
朝代：金

金络閒穿御路杨。青旗遥认醉中乡。可人自有迎门笑，下马何妨索酒尝。春正好，日初长。一尊容我驻风光。归来想像行云处，薄雨霏霏洒面凉。
鹧鸪天·其二
作者：赵可
朝代：金
体裁：词

十顷平波溢岸青。草香沙暖水云晴。轻衫短帽垂杨里，楚润相看别有情。挥彩笔，倒银瓶。花枝照眼句还成。老来渐减金钗兴，回施春光与后生。
鹧鸪天·其二
作者：赵可
朝代：金

十顷平波溢岸青。草香沙暖水云晴。轻衫短帽垂杨里，楚酒相看别有情。挥彩笔，倒银瓶。花枝照眼句还成。老来旋减金钗兴，回施春光与后生。
鹧鸪天·金络闲穿御路杨
作者：赵可
朝代：金

金络闲穿御路杨。青旗遥认醉中香。可人自有迎门笑，下马何妨索酒尝。春正好，日初长。一尊容我驻风光。归来想像行云处，薄雨霏霏洒面
鹧鸪天·集句
作者：赵可
朝代：金

十顷平波溢岸清。草香沙暖水云晴。轻衫短帽垂杨里，楚润相看别有情。挥彩笔，倒银瓶。花枝照眼句还成。老来渐减金钗兴，回施春光与后
侯相浪溪岁寒堂
作者：赵思文
朝代：金

静中台榭隔红尘，水色山光日日新。不用沿溪种松竹，主人元是岁寒人。
吊同年杨礼部之美
作者：赵思文
朝代：金

海内文章选，人中道德师。争教衰病足，不到凤皇池。
呈同官崔伯善李顺之
作者：赵思文
朝代：金

睡起松阴鸟雀哗，忽惊霜果堕檐牙。简书迫促全疏酒，眼力眵昏只费茶。不学道人餐柏叶，却随举子踏槐花。提衡文字非吾事，崔李风流有故家。
嵩山承天谷又云逍遥谷
作者：赵思文
朝代：金

烟霞直上逍遥谷，路转山腰咫尺迷。已觉洞天分圣境，更疑石磴是仙梯。霜添红叶黄花好，天与金壶玉柱齐。醉倚西风正南望，暮云烟草一时低。
捕蝗感草虫有作二首
作者：赵思文
朝代：金

虽是形模不苦争，汝能伤稼我能鸣。谁知竟有长平祸，玉石填来共一坑。草虫悲咽不能言，乱逐螟蝗瘗古原。水底痴龙正贪睡，瓮中蝎虎更衔冤。
捕蝗感草虫有作二首·其一
作者：赵思文
朝代：金

虽是形模不苦争，汝能伤稼我能鸣。谁知竟有长平祸，玉石填来共一坑。
捕蝗感草虫有作二首·其二
作者：赵思文
朝代：金

草虫悲咽不能言，乱逐螟蝗瘗古原。水底痴龙正贪睡，瓮中蝎虎更衔冤。
寒斋雪中书呈许守
作者：赵悫
朝代：金

剪水作花开，纷纷天上来。声清偏傍竹，艳冷欲欺梅。积润滋牟麦，馀膏丐草莱。穷阎休叹息，数日是春回。
拟古
作者：赵悫
朝代：金

春风动地来，依依烧痕青。王孙行不归，离恨何时平。翩翩谁家儿，晓猎开红旌。彫弓插白羽，怒马悬朱缨。围合意气雄，厮养厌庖烹。人生一春草，时至何足荣。君看五陵树，日暮悲风生。
蜀山晓发
作者：赵悫
朝代：金

晓发蜀山道，山深人自迷。残星数徽小，斜月一梳低。隔舍缲车响，遥林杜宇啼。区区事行役，何日得安栖。
探春
作者：赵承元
朝代：金

冰底流泉匹练飞，曲尘著柳不禁吹。杖藜恰到春生处，已有人家插酒旗。
颂
作者：赵抱渊
朝代：金
体裁：偈颂

松梢皓鹤向风吟，只有翻云归去心。万里青天一片雪，尽教华表柱头寻。
南歌子
作者：赵摅
朝代：金

涧草萋萋绿，林莺恰恰啼。汀沙过雨便无泥。换得芒鞋随意、到前溪。浦溆浑堪画，云烟总是题。江湖老伴一蓑衣。真个斜风细雨、不须归。
早赴北宫
作者：赵摅
朝代：金

苍龙双阙郁层云，湖水鳞鳞柳色新。绝似江行看清晓，不知身是趁朝人。
虞美人·同孟利器寻春
作者：赵摅
朝代：金

春来日日风成阵。桃李飘零尽。树头树底觅残红。只有郭西梨雪、照晴空。酬春须得如川酒。酒债寻常有。葛巾欹侧倩人扶。大似浣花溪上、醉骑驴。
江路闻松风
作者：赵文
朝代：金
体裁：七言绝句

雪里云山玉作屏，松风入耳细泠泠。朝来醉著江亭酒，却被髯龙唤得醒。
军中寄亲旧
作者：赵文昌
朝代：金

军中从事鬓丝垂，把钓江湖与愿违。红叶关河为客久，黄花时节寄书归。霜天不尽孤云远，秋意无聊一雁飞。乡社故人应念我，岂知南望更依依。
歌扇
作者：赵文昌
朝代：金

媚娘巧作贯珠㗋，画扇团团半掩羞。唱到春山小颦处，一轮明月为花愁。
暮春
作者：赵晦
朝代：金

压枝梅子半青黄，叶底残红雨褪香。翠钿舞风榆落荚，绿针浮水稻抽秧。酒浓犹觉春酲困，睡美方便午梦长。苦被啼莺诉花老，挥毫聊作送春忙。
中秋
作者：赵沨
朝代：金

秋气平分月正明，蕊珠宫阙对蓬瀛。巳驱急雨消残暑，不遣微云点太清。帘外清风飘桂子，夜深凉露滴金茎。圣朝不奏霓裳曲，四海歌讴即乐声。
九日怀尹无忌
作者：赵沨
朝代：金

茅屋秋萧索，幽居尽日閒。碧云看欲暮，远客几时还。书剑成何事，风尘只强颜。思君千里梦，夜夜到燕山。
仙和尚坐脱
作者：赵沨
朝代：金

识得从来觉性圆，西归只履更翛然。永嘉稳步曹溪路，临济饱参黄檗禅。桶底脱时无一物，机轮转处有三玄。火中留得一茎草，依旧光明烁大千。
元日
作者：赵沨
朝代：金

马上逢元日，东风送客愁。滹沲春水渡，瀛海夕阳楼。雪照潘郎鬓，尘侵季子裘。劳生巳强半，更欲玷清流。
分韵赋雪得雨字
作者：赵沨
朝代：金

大雪初不知，开门巳无路。惊喜视历日，此瑞固有数。池冰冻欲合，林鸦噤仍聚。已成玉壶瑩，尚作宝花雨。造物固多才，中有无尽句。大儿拟圭璧，小儿比盐絮。后人例蹈袭，弥复入窘步。聚星号令严，亦自警未悟。谁有五色笔，绘此天地素。好语觅不来，更待偶然遇。
分韵赋雪得雨字
作者：赵沨
朝代：金
体裁：古风

大雪初不知，开门巳无路。惊喜视历日，此瑞固有数。池冰冻欲合，林鸦噤仍聚。已成玉壶莹，尚作宝花雨。造物固多才，中有无尽句。大儿拟圭璧，小儿比盐絮。后人例蹈袭，弥复入窘步。聚星号令严，亦自警未悟。谁有五色笔，绘此天地素。好语觅不来，更待偶然遇。
和崔深道春寒
作者：赵沨
朝代：金

长风忽落青林端，风声汹若江声寒。太阴盘礴乱天序，推书扑笔成长叹。美人何许媚幽独，使我不见心无欢。颇闻隐居诵庄屈，篷窗坐拥尘编残。琴歌酒赋两寂莫，悬知此兴殊未阑。迟君一来吐款要，举杯放目云天宽。
和茂才韵
作者：赵沨
朝代：金

十年为客未还家，赢得毵毵两鬓华。别后故人应念我，不来踏雪看梅花。
和诜上人雪诗
作者：赵沨
朝代：金

贫巷仍飞雪，空庭迥绝尘。照窗疑不夜，着树忽惊春。枕冷梦魂短，山明天宇新。赋诗分气象，定有灞陵人。
寓居写怀
作者：赵沨
朝代：金

平陆温风雪半消，孤烟篱落隔溪桥。趁墟人去林皋静，时有晚鸦衔堕樵。
得鹅应制
作者：赵沨
朝代：金
体裁：七言律诗

鴐鹅得暖下陂塘，綵骑星驰入建章。黄伞轻阴随凤辇，绿衣小队出鹰坊。抟风玉爪凌霄汉，瞥目风毛堕雪霜。共喜园陵得新荐，侍臣齐捧万年觞。
扈从车驾至荆山
作者：赵沨
朝代：金

海上飞来碧玉峰，瑶林琪树更青葱。参差楼观浮云表，颠倒山光落镜中。侍从有臣司碧落，笑谈无处不清风。好分灵沼为膏泽，乞与人间作岁丰。
新凉
作者：赵沨
朝代：金

颇觉小眠快，便知秋意真。清风论世旧，老圃得时新。移竹观君子，翻书访古人。可人陶靖节，随意葛天民。
晚宿山寺
作者：赵沨
朝代：金

松门明月佛前灯，庵在孤云最上层。犬吠一山秋意静，敲门时有夜归僧。
涧上
作者：赵沨
朝代：金

远径留残照，疏林出小园。山川半豺虎，岁月且琴尊。杜老新鸡栅，庞公旧鹿门。不才真忝窃，人道典刑存。
用仲谦元夕诗韵
作者：赵沨
朝代：金

闻道蓝田辋口庄，欹湖前日具飞航。李膺定巳回仙棹，王绩无由入醉乡。薄宦系人如坐井，穷愁染鬓欲成霜。早知上界多官府，只向人间作酒狂。
留题西溪三绝
作者：赵沨
朝代：金

谁开玉鉴泻天光，占断人间六月凉。日落沙禽犹未散，也知受用藕花香。波光湛碧冷无痕，眇眇轻风起縠纹。认得朝来疏雨过，却因水底见飞云。总道西溪画不如，岂知造物用功夫。蟾光忽作灵犀透，表里通明两玉壶。
留题西溪三绝·其一
作者：赵沨
朝代：金

谁开玉鉴泻天光，占断人间六月凉。日落沙禽犹未散，也知受用藕花香。
留题西溪三绝·其三
作者：赵沨
朝代：金

总道西溪画不如，岂知造物用功夫。蟾光忽作灵犀透，表里通明两玉壶。
留题西溪三绝·其二
作者：赵沨
朝代：金

波光湛碧冷无痕，眇眇轻风起縠纹。认得朝来疏雨过，却因水底见飞云。
盆池荷花
作者：赵沨
朝代：金

一泓寒碧甃波光，雨后妖红独自芳。不许纤尘污天质，政须清吹发幽香。洛神初试凌波袜，妃子来从礜石汤。休笑埋盆等儿戏，要令引梦水云乡。
秋日感怀
作者：赵沨
朝代：金

岁月不相饶，秋风䬃巳至。蚊雷稍收声，团扇且复置。久雨不宜人，新凉差快意。数篇东皋诗，引我北窗睡。林泉久隔阔，尘土作憔悴。但有适人适，何尝事吾事。一贫既忘怀，所好无不遂。世无陶靖节，何人知此味。
秋日感怀
作者：赵沨
朝代：金
体裁：古风

岁月不相饶，秋风飒巳至。蚊雷稍收声，团扇且复置。久雨不宜人，新凉差快意。数篇东皋诗，引我北窗睡。林泉久隔阔，尘土作憔悴。但有适人适，何尝事吾事。一贫既忘怀，所好无不遂。世无陶靖节，何人知此味。
秋郊晚望
作者：赵沨
朝代：金

桃竹犹堪杖，幽寻兴颇嘉。池荷能几叶，篱菊不多花。地坼成龟兆，林枯出犬牙。村农庆丰岁，社鼓巳三挝。
立秋
作者：赵沨
朝代：金

日月如川流，去矣不复回。万物各有营，荣悴更相催。馀生苦多艰，壮志久摧颓。念欲学还丹，郁纡殊未谐。今朝立新秋，庭树西风来。举首望天宇，飞云独徘徊。呼儿且沽酒，浩歌豁秋怀。醉中得妙理，逸兴何悠哉。
聚远台
作者：赵沨
朝代：金

独上平台上，风云万里来。青山一尊酒，落日未能回。
西城观水
作者：赵沨
朝代：金

西山秋水来天地，巨野横流浩无际。长风蹙浪鳞甲生，两角斜分半山际。缭堤北去接飞桥，鼓鼙汹汹翻惊涛。中流突兀玉山起，直疑河伯驱灵鳌。冷光摇荡秋云白，浑似梦中游震泽。隔林我欲唤渔郎，孤帆忽如过鸟翼。安得酒船常拍浮，四时甘味置两头。何人与我同此乐，颍阳试觅元丹丘。
贡院中怀山中故居
作者：赵沨
朝代：金

岁晚西溪路，谁过旧草堂。苔纹侵柱础，竹色度邻墙。白首光阴疾，青山意绪长。相思老兄弟，夜夜梦还乡。
贡院闻雨
作者：赵沨
朝代：金

灯暗风翻幔，蛬吟叶拥墙。人如秋巳老，愁与夜俱长。滴尽阶前雨，催成镜里霜。黄花依旧好，多病不能觞。
过良乡县学
作者：赵沨
朝代：金

儒宫宜地僻，竟日有馀清。殿古碑仍在，庭空草自生。风高时脱木，云重欲摧城。客兴巳消洒，秋堂更雨声。
过蓨县董大夫庙
作者：赵沨
朝代：金

汉朝元不用真儒，岂信忠嘉益帝图。贾谊长沙晁错死，不须独恨老江都。
郊外
作者：赵沨
朝代：金

迥野饶秋色，高台半夕阳。鸥眠沙渚静，鸟没岭云长。薄宦违幽兴，浮生更异乡。岁华成白首，丘壑愈难忘。
题齐物堂
作者：赵沨
朝代：金

至人识破浮生理，万变何尝有不同。果蝶梦周周梦蝶，为风乘我我乘风。得时未必全无识，穷处方知却有通。毕竟欲齐齐底物，世间元是一虚空。
黄山道中
作者：赵沨
朝代：金

小榖城荒路屈盘，石根寒碧涨秋湾。
千章秀木黄公庙，一点飞雪白塔山。
好景落谁诗句里，蹇驴驮我画图间。
膏肓泉石真吾事，莫厌乘兴数往还。
黄山道中
作者：赵沨
朝代：金

小谷城荒路屈蟠，石根寒碧涨秋湾。千章秀木黄公庙，一点飞云白塔山。好景落谁诗句里，蹇驴驼我画图间。膏肓泉石真吾事，莫厌乘閒数往还。
黄石庙
作者：赵滋
朝代：金

狂豪击车代无人，神石一砭志乃信。吹嘘风云遮楚秦，炎精炽然四百春。一编尚吝续后尘，江山有待终此身。望望久愁横目民，朝阳凄凄霜未休。江燕竟来江北游，山回鼎移海横流。天风何时清九州，草泥自古跧王侯。神弃不恤谁当羞，割牲酾酒空千秋。
一雨
作者：赵秉文
朝代：金

遥望丛林一塔孤，蹇骑日转古城隅。夜来一雨添新涨，潋滟滩头渐欲无。
七夕与诸生游鹊山
作者：赵秉文
朝代：金

七夕七日人閒秋，兴来飘然鹊山游。灵仙役鹊渡河去，白云岭上空悠悠。手持云腴酒，与云更献酬。云既不解饮，且可与子消百忧。云不饮，我无愁，不愁不饮空白头。但愿年年岁岁得相见，长看云驭织女会牵牛。
三台怀古
作者：赵秉文
朝代：金

人道奸雄君似鬼，奸雄我道鬼输君。身犹北面魏基建，骨入西陵汉鼎分。贪与卯金成舜禹，不知典午笑桓文。清漳不洗前朝恶，日绕三台送夕曛。
三学院对月
作者：赵秉文
朝代：金

何年觐佛朝天子，各以宝花楼阁俱。为问上方银世界，不知有此夜寒无。
三山渡口
作者：赵秉文
朝代：金

春水三山渡，斜阳八字堤。河淤树身短，沙截草痕齐。地纳黄流大，天衔浚泽低。故人不我见，愁思使人迷。
三苏帖二首
作者：赵秉文
朝代：金

他年鸿雁各分飞，风雨潇潇有所思。犹记读书怀远驿，夜深灯火对床时。君家一日会三苏，翰墨人间今古无。时向明窗展横幅，不须更写德星图。
三苏帖二首·其一
作者：赵秉文
朝代：金

他年鸿雁各分飞，风雨潇潇有所思。犹记读书怀远驿，夜深灯火对床时。
三苏帖二首·其二
作者：赵秉文
朝代：金

君家一日会三苏，翰墨人间今古无。时向明窗展横幅，不须更写德星图。
上巳游西园分韵得兰字与杨礼部携同院诸公赋二首
作者：赵秉文
朝代：金

相逢草草即杯盘，谁识吾曹个里欢。燕蹴檐花堕茵席，鱼摇波日动栏干。无穷照影溪溪柳，不住吹香畹畹兰。已属清明连上巳，更容飞盖接鹓鸾。跨凤骑麟玉笋班，蹇驴不作杜陵酸。已烦茧纸书陈迹，更许仙舟泛碧澜。酒令致师严细柳，诗朋鏖战剧皋兰。鳌头却返瀛洲去，梦觉扬州鹤背宽。
上巳游西园分韵得兰字与杨礼部携同院诸公赋二首·其一
作者：赵秉文
朝代：金

相逢草草即杯盘，谁识吾曹个里欢。燕蹴檐花堕茵席，鱼摇波日动栏干。无穷照影溪溪柳，不住吹香畹畹兰。已属清明连上巳，更容飞盖接鹓鸾。
上巳游西园分韵得兰字与杨礼部携同院诸公赋二首·其二
作者：赵秉文
朝代：金

跨凤骑麟玉笋班，蹇驴不作杜陵酸。已烦茧纸书陈迹，更许仙舟泛碧澜。酒令致师严细柳，诗朋鏖战剧皋兰。鳌头却返瀛洲去，梦觉扬州鹤背宽。
上方
作者：赵秉文
朝代：金

山近西台易夕烟，东台占得夕阳偏。贪看归鸟过林隙，不觉奇峰堕眼前。土灶夜烧松叶火，石盆晓漱菊花泉。丹梯横绝青山路，劝子先参鸟道玄。
下直
作者：赵秉文
朝代：金

绿槐影里鸟呼风，退食凉生襟袖中。满地绿苔承步幛，楸花无蒂落深宫。
与庞才卿雨中同游太宁山
作者：赵秉文
朝代：金

群山西来高崔嵬，太宁万叠屏风开。半天截断参井分，夕阳不到吟诗台。近都形胜甲天下，况此万斛藏琼瑰。青蛟百道走玉骨，下赴僧界如奔雷。泉声夜作飞雨来，冷云滴破烟岚堆。柏梯可望不可到，石鳞冷骨粘莓苔。塔上一铃时独语，慎勿促装遽如许。径须携被上方眠，明日颠崖看悬乳。寺后一峰高更寒，归来驻马更重看。萧萧易水寒流广，苍茫不见云中山。西风栗叶高阳道，澹澹长空没孤鸟。荆卿庙前湿暮萤，昭王台畔沾秋草。拟豁千秋万古愁，更须一上郡城楼。西山应在阑干外，注目晴空浩荡秋。
东京见梅
作者：赵秉文
朝代：金

二月天东冻未苏，梅花有骨也青癯。一枝萼绿来千里，为问东君管得无。
东坡赤壁图
作者：赵秉文
朝代：金

连山盘武昌，古木参云稠。诛茅东坡下，门前江水流。永怀百世士，老气盖九州。平生忠义心，云涛一扁舟。笛声何处来，唤月下船头。掬此月中水，簸弄人閒秋。荡摇波中山，光中失林丘。古今一俯仰，共尽随蚍蜉。孙曹何足吊，我自造物游。尚怜风月好，解与耳目谋。归来玉堂梦，清影寒悠悠。一顾能几何，鹘巢奄不留。遗像不忍挂，尚恐儿辈羞。俨然袖双手，妙赋疑可求。何时谪仙人，骑鹤下瀛洲。相期游八表，一洗区中愁。
东篱采菊图
作者：赵秉文
朝代：金

渊明初亦仕，迹留心巳远。雅志怀林渊，高情邈云汉。妖狐伺昼昏，独鹤惊夜半。平生忠义心，回作松菊伴。东篱把一枝，意岂在酒盏。不见白衣来，目送南山雁。淡然忘言说，聊付一笑粲。
东轩老人河山形胜图
作者：赵秉文
朝代：金

太虚匠流峙，造化谁胚胎。洪荒万万古，至今馀劫灰。黄河发昆崙，匣怒不敢乖。初经龙门天下险，势如万顷纳一杯。桃花浪激不得上，凡鱼几曝鳞与腮。下趋神脽如地底，终古不到轩辕台。蒲津沈沈卧虹影，铁牛驾浪输黄能。千里一曲复一曲，倾山倒岳不复回。巨灵运东肘，首华为崩摧。茅津济师想胜槩，搔首北望令心哀。万派赴集津，鼓声如会垓。神斧忽中断，镵凿何年开。崖倾路断飞鸟绝，轻舟一箭浮天来。篙师绝叫未及瞬，回望已失云涛堆。但见两崖苍苍半天外，三门斗落如惊雷。擘窠大字谁所铭，高山百尺磨苍崖。庙前刘公一片石，龟龙剥落生莓苔。东轩先生生长三晋地，回视韩魏空浮埃。想像旧游处，落笔如山颓。胸中元自有河山，写出胜槩何壮哉。馀波到诸郎，直气淩斗魁。况复文章妙天下，睥睨晁张颦苏梅。竹帛如山不经国，安用江鲍称诗才。刘夫子，我有一杯酒，浇汝胸崔嵬。呜呼圣道久榛塞，孟氏辟路诛蒿莱。诸儒辛苦补罅漏，未见巨手如排淮。后生索涂方擿埴，虽有耳目如婴孩。祝君颓波作砥柱，驱入圣海无津涯。刘夫子，深藏十袭作龟鉴，先君此图吁可怀。